Ireki: Euskara ikasi XXI. mendean\nEuskara ikasi XXI. mendean\nOtsailaren 14an AEKk Gasteizen bildu gintuen hainbat lagun Euskara ikasi XXI. mendean izeneko jardunaldien programaren barruan. Bertan aukera izan nuen Josu Perales, Ainhoa Ezeiza eta Maite Goñirekin eztabaidan aritzeko, Benito Fiz moderatzaile genuela.\nMahai-inguru formatua izan zuen ekitaldiak eta gai nagusia gaur egun hizkuntzen eta bereziki euskararen ikas-irakaskuntza norantz doan jorratzea izan zen. Horretarako, hainbat azter-puntu planteatu zizkigun Benito Fizek:\nZein izan dira azken urte hauetan irakaskuntzako aldaketa metodologiko nagusiak?\nAldaketa edo berrikuntza horiek euskararen irakaskuntzan izan ote dute isla?\nZeri erreparatu behar genioke bereziki irakasleok gure irakas-moldea gauzatzeko unean?\nZein gomendio emango genieke euskara XXI. mendean ikasi edo irakatsi behar dutenei?\nEgia esan, gai sakonak horren denbora-tarte txikian jorratzeko baina, hala ere, han bildu ginenok saiatu ginen hausnarketa eta gogoeta egiten. Nere aldetik, han esandakoak ekarri nahi izan ditut hona.\nAzken bolada honetan zenbait kontzeptu ari gara entzuten etengabe irakaskuntzaren munduan, halako berrikuntza-aro batean gaudela pentsatzera eraman gaitzaketenak: ikasleen konpetentziak areagotu beharra, proiektuetan oinarritutako irakaskuntzaren mesedeak, ikaskuntza ez-formala, PLE edo ikasteko ingurune pertsonalak, ikasgela birtualak, MOOC-ak edo on-line eskaintzen diren ikastaro ireki eta masiboak, sare sozialen eragina ikas-prozesuetan, e-portfolioak...\nEkarpenak eta kontzeptu berriak asko dira, baina kontraesankorra izan badaiteke ere, nik ez dut aldaketa handirik sumatzen gaur egungo irakaskuntzan, ezta hizkuntzak ikasteko dugun ustezko aukera-aniztasun ikaragarrian ere. Baliabideak izugarri handitu dira, multimedia biltegiak ere bai, era guztietako ikas-materialak ditugu eskura, metodoak ere nahi beste...\nBaina, salbuespenak salbuespen, azken urte hauetan ikasgela barruko errealitatean ezer gutxi aldatu dela uste dut. Alde batetik, ikaslea oraindik ere agente pasiboa da, zain dagoena irakasleak zer eta noiz irakatsiko. Bestetik, eduki eta ezagutza kontzeptualen inguruan egituratutako irakas-moldea dugu orain ere nagusi.\nHorri, jakina, gaineratu behar zaio azken orduko berrikuntza askoren ikuspuntu didaktikoak zeharo zaharkituak direla, kasu askotan teknologiak, nahita ere, ezin mozorrotu ditzakeen planteamendu tradizionalak. Direlako MOOC horietako asko dira (agian ez guztiak) esaten ari naizenaren adibide argia: on-line ikastaroak dira, doakoak eta ezagutza partekatzea helburu dutenak baina goitik eta behera edukietan oinarritu eta egituratzen direnak. Foro bat izaten dute, bai, zalantza eta galde-erantzunetarako. Finean, garai bateko klase magistralen oso antzekoak.\nHelduen euskalduntzeaz ari garela, antzeko zerbait gertatzen ari ote den irudipena dut. Gramatika-edukiei tinko helduta gaude, nahiz paradoxikoki ahozkotasunari eta erabilerari garrantzia handia ematen diogun. Atzean geratu zaizkigu ikaslearen autonomia, ikas-estrategiak, hizkuntzaren gaineko ikuspuntu diskurtsiboa... Jo eta ke erabili genituen kontzeptu horiek orain urte batzuk baina neuk behintzat, ez ditut geure eguneroko jardueran txertatuta ikusten. Garai bateko modak izan ziren, antza.\nIzan ere, duela 15 bat urte edo, Helduen Euskalduntzearen Oinarrizko Kurrikulua (HEOK) euskaltegietan indarrean jarri behar izan genuen garaian, halako berrikuntza-aroa bizi izan genuen euskaltegietan ari ginen guztiok. Zer geratzen da saiakera hartatik? Zertan aldatu ziren benetan gure egokitzapen kurrikularrak? Zer isla izan zuen gure ikasgeletan?\nHandik urte batzuetara HABEk berak itzuli zuen Europako Erreferentzia Markoa. Inork esango al lidake zein ote den dokumentu horrek helduen euskalduntzean izan duen garrantzia edo eragina, non topa genezakeen horren aztarnarik? Egia da HABEk berak aspaldi agindu zuela Markoaren egokitzapena eta oraindik ez dugula horren berri izan; baina HABE gorabehera, euskaltegietan egin ote dugu horren egokitzapenik edo horretarako ahaleginik, bederen?\nBeti izan naiz aholku-emale eskasa baina badira hiru alderdi ikasgela barruko dinamikan txertatu eta emaitza ona izan dezaketenak.\nEsan bezala, euskara ikasteko materialak, tresnak eta baliabideak ikaragarri ugaritu dira baina gure ikasleek ba ote dakite horiekin zer egin, nola atera probetxua? Ikasgelan prestatzen al ditugu sarean guztion esku dauden materialak modu autonomoan erabil ditzaten? Alderdi benetan garrantzitsua da hau.\nEdozein hizkuntza ikastea prozesu luze eta zaila da. Ikasleak erronka horri aurre egingo badio, ikasten jarraitzeko motibazioa beharko du. Horrelako denbora luzean zehar gertatzen den prozesua arrakastatsua izateko, ikasleak derrigor ikusi behar du ikasten ari dela eta aurrera doala. Horretarako, ikasi bitarteko datuak jasotzea (egindako idazlanak, irakurritako artikuluak edo liburuak, bere ahozko jardunaren grabazioak...) oso eraginkorra izan daiteke, horien gaineko hausnarketa bideratzeko eta denboran zehar zer ikasi den eta zertan hobetu den begi bistan izateko. Azken batean, nork bere ikas-prozesuaren ibilbidea datu errealetan jasotzeak hainbat abantaila izan ditzake. Alde batetik, ikasitakoaren gaineko hausnarketa eta oraindik ere ikasi beharrekoari buruzko planifikazioa bultza daitezke, eta bestetik, aurrera ez goazen sentsazioa dugunean benetako datuak erabiltzea onuragarria izan daiteke. Jakina, portfolioaz ari naiz eta ziur naiz ikaslea sortzera animatzea eta horretarako laguntza ematea oso jardunbide eraginkorra izan daitekeela epe ertain bati begira.\nGaur egun dena dago sarean esaten dute askok eta egia bada ere, egia handiagoa da gaur egun dena egiten dela sarean. Euskara ikastea euskara erabiltzea da eta euskara erabiltzea euskara ikastea. Sarea euskaraz erabiltzeko aukera dugu gaur egun, alderdi soziala euskaraz garatzekoa. Horra hor, euskara erabiltzeko eta, beraz, ikasteko bitarteko ahaltsuenetakoa.\nErantzun gabe utzi ditut hainbat galdera. Berez naizen baino ezkorragoa agertzea zen arriskua. Ekidin dudala uste dut, han urrun argi zuri txiki bat ikusten dudala iruditzen baitzait tarteka.\nEgilea Abel Camacho en 17:46\nEtiketak: berrikuntzak, didaktika\njolaus 26 de febrero de 2013, 18:44\nIrudipena daukat aipatu dituzun berrikuntza guzti horiek, dokumentu eta curriculum berri horiek, makillaje hutsa direla. Tarteka, oraindik nagusi den hezkuntza eredu zaharkituari gaztetu nahi izaten dugu eta horretarako asmatzen dira elementu ponpoxo horiek guztiak.\nBaina hezkuntzaren oinarria, benetako ikaskuntza prozesua ia ez da aldatzen. Guztia dago marketing kanapaina baten inguruan antolatuta. Adibide bi besterik ez dizkizut ipiniko:\nIkastolen Elkarteak duela egun batzuk EKI proiektu berria aurkeztu du. Euskal Curriculuma, Konpetentziak eta Integrazioaren pedagogia oinarri dituena. Egintzazu bilaketa txiki bat, sarean ipini den informazio apurra kontsultatzeko. Eta egiozu galdera hau zure buruari? Non kokatzen dute ikastoletako arduradunek proiektuaren fokoa. Hiru ardatz nagusi horiei erreparatuz, nik esango nuke proiektuaren ardatza ikaslea izan beharko litzatekeela (bestela ere, noski ahal behar du). Eta ikaslearen inguruan gabiltzan profesionalok jarraian, izan ere hru ardatz horien inguruan lan egiteak, irakasleon lanaren birplanteamendu sakon bat eskatzen du. Bada, fija zaitez, zabaltzen ari diren informazioan eta konturatuko zara, marketing estrategia bat besterik ez dela, betikoarekin jarraitzeko; ikasmaterial berriak sortzeko aitzakia bat.\nBeste adibide bat. Aste batzuk dira Androiden inguruan lehen Mooc euskalduna sarean zabaldu dela. Lehenengoz irakurri nuenean buruari etorri zitzaidan galdera zerrenda ikaragarri luzea izan zen:\n- Zenbat partaide behar ditu MOOC batek, masiboa izateko?\n- Sor al daiteke Goierriko Txalapartari euskaldunen artean MOOC bat?\n- Ikas al daiteke txalaparta jotzen MOOC batean parte hartuta?\n- Zenbateraino "open" izan daiteke Moodle baten gainean muntatutako MOOC bat?\n- Zenbateraino horizontala izan daiteke ikastaro bat erabiltzaileen artean hierarkiak zehazten dituen software batekin? (ikus bestela, nola agertzen diren MOOC-aren oinarrietan ikastaroaren HIRU ARDURADUN nagusiak)\n. Zergatik deitzen diote MOOC e-learning ikastaro tradizional bat denari?\nBerriro diot, sarean topatzen ari garen sasi-berrikuntza horietako gehienak marketing hutsak dira, bluff handiak, kasu askotan. Eta horien bultzatzaileak, gehienetan, ez dituzte sekulan praktikan ipini gela barruan.\nDagoen berrikuntza horietatik autentikoak, baliagarriak, aldaketa eragiten dutenak eta benetan emaitza esanguratsu eta desberdinak ekartzen dituztenekin jotzea izan beharko luke irakasleon helburua. Eta ahaztu aldaketa sistemikoetaz. Geroz eta garbiago daukat, mini-ikastolak sortu behar direla ikastolen barruan eta mini horien arteko elkarrekintza, hartu-emana eta alderaketatik, hurbileko zirkuluetan hedatuko diren berrikuntza txikiak zabaldu beharko litezke. Ingurukoengan eraginez etorriko dira aldaketak, etortzen badira.\nAbel Camacho 27 de febrero de 2013, 10:35\nGasteizera joan nintzenean halako kezka bat edo izan nuen, ia ezkorregi izango ote nintzen! Zure aldean, Jokin, inola ere ez!\nBromak aparte, neu ere iritzi horretakoa naiz: gaur egun gauza pilo bat egiten ari dira halako berritasun kutsu bat dutenak baina benetan betiko irakaskuntza moldera mugatzen direnak. Hala ere, neuk uste dut positiboak izateko ahalegina egin behar dugula, eta gaizki edo iruditzen zaiguna esan arren, aurrera begirakoak ere proposatu eta bultzatu behar ditugula.\nBadakit hainbat urtez horrelakoetan aritu garela asko eta horrek norainoko nekea sortzen duen, baina hala ere eutsi egin behar diogu!\nPedro Lonbide 27 de febrero de 2013, 8:55\nOrokorrean ados banago ere, inpresioa dut sarea eta berrikuntza autentikoak elementu kontrajarritzat hartzen dituela jolausek. Sarean ia guztia faltsua eta marketing-a da eta autentikoa eta baliagarria errealitate fisikoan gertatzen da. Ez al dago, ordea, bi horiek eskontzerik? Ezin al ditugu ekarri "emaitza esanguratsu eta desberdinak ekartzen dituzten berrikuntzak" sarera?\nSareak bluff ugari sortzeko bitartekoa da baina baita ere benetako hainbat aldaketa erakusteko eta zabaltzeko modua. Hori ere baliatu behar da, nire ustez. Jolasusek proposatzen dituen Mini-ikastola horiek elkarrekintza, hartu-eman eta alderaketarako sarea erabili behar dute eta hurbileko zirkuluak ez dute derrigor fisikoki hurbil dauden zirkuluak izan behar. Sareak sortzen duen hurbiltasuna ere erabili egin behar da. Aldaketak etorriko dira, jakina. Etorri dira dagoeneko (ez agian nahi genituenak) eta etorriko dira. Nolakoak etortzen diren geuk erabakiko dugu, gure ahalmen eta aukeren arabera baina ez dezagun horretarako bitartekorik baztertu!\njolaus 27 de febrero de 2013, 12:33\n@Abel bigarren paragrafoan zenionarekin ados nago. Berrikuntza horiek forman bakarrik antzematen dira; funtsean, eredu zaharrak ordezkatzen dituzte. Ezagutzen ditudan MOOC gehienek, edukietan oinarritutako eredu akademizista ordezkatu besterik ez dute egiten. Siemens, Downes eta Couros-en Mooc eredua da bakarra ikusten dudana berritzailea baina hain da konplexua aurrera eramatea, egun ikaskuntza eredu teoriko bat bezala kontsideratuko nukeela nik. Eta hori da kontu nagusia: gehienak eredu klasikoak errepikatzen dituzte edo asko eta asko aplikagarritasun eskaseko ereduak direla (egunen batean idatziko dut ikaslearen PLEaren eta uneko proiektu jakin batean egon daitezkeen ezagutza bneharren artean gertatzen den konfliktoaz ere)\n@Pedro nik uste dut badirela sarea eta teknologia digitalaren inguruan sortutako berrikuntzak, irakaskuntzaren esparruan baliagarriak izan daitezkeenak. Horixe da, hain zuzen ere, azkeneko paragrafoan esaten dudana. Menu zabal horretan dauden aukera desberdinen artean, benetan autentikoak, baliagarriak, aldaketa eragiten dutenak eta benetan emaitza esanguratsu eta desberdinak ekartzen dituztenekin jotzea. Nire kasuan adibidez, eredu gauzagarriak bilatzen ditu, teorizazio konplexuegiko ereduek atzera botatzen naute. Aldaketa eragingo duten urrats sinpleak behar ditut. Berrikuntzak aplikagarriak izatea nahi ditut eta, batez ere, emaitza desberdinak lortzeko balio dutela egiaztatzeko beharra sentitzen dut. Niri oso xamurra egiten zait, adibidez, TPACK eredua baina baliteke hainbat irakasleentzat konplexua izatea (teknologiaren aplikazioa erabaki behar duenean, adibidez). Eredu arina egiten zait gelako jarduna beste modu batean antolatzeko, kontutan hartzen ditu niretzat ezinbestekoak diren alderdi guztiak eta, nire pertsonan egiaztatzen ari naiz, emaitza desberdinak lor daitezkeela. Teknologiak eta sareak rol garrantzitsua hartzen du eredu horretan, baina ez beti nagusiena. Hainbat momentuetan Pujolas-en inklusibitatearen planteamenduak, adibidez, teknologiaren gainetik agertzen dira, segun eta lortu nahi diren helburuak zeintzuk diren.\nEn fin, beti bezala, txapa luzea nirea ;-)\njolaus 3 de marzo de 2013, 10:07\n"Si de verdad te interesa la innovación educativa, procura distinguir entre lo que es sexo y lo que es pornografía. Y arriésgate, practicando sexo."\nHorixe da oraintxe bertan irakurri dudan Boris Mir-en artikulu interegarri honen amaieran irakurri daitekeena.\nArtikulua irakurtzea gomendatzen dizuet. Hogei lerrotan nik berrehunetan idatiz dudana laburbiltzen du. Oso interesgarria ikaskuntzarekin lotutako teknologia eta berrikuntza teknologikoarekin (eta bertako protagonista eta guruekin) gertatzen ari dena ulertzeko.\nAbel Camacho 4 de marzo de 2013, 9:10\nOso ona! Benetan argigarria!


“Nire entusiasmoak euskara hutsuneak beteko dituela espero dut” | Jalgi hadi plazara\nHasiera » Euskara » “Nire entusiasmoak euskara hutsuneak beteko dituela espero dut”\nEHUko Udako ikastaroak. Eleaniztasuna hezkuntzan da gaia. Bi eguneko ikastaroa euskaraz da. Hitzaldi bakar bat entzutera hurbildu naiz Donostiara. Bi daude mahaiaren bestaldean eserita eta txandaka hitz egingo dute. Gernikarrak euskara aberatsa, joria dauka. Airosa dabil, urduritasunaren arrastorik gabe, ederki komunikatzen. Hark bukatu duenean albokoak hartu du hitza. Segituan adierazi du euskaraz oso ondo ez dela moldatzen eta hitzaldian zehar konturatuko garela horretaz. Esan du, hala ere, euskara hutsuneak entusiasmoarekin betetzen saiatuko dela. Esanda bezala, ostiko ederrak eman dizkio euskarari, eta iruditu zait nekatu ahala nekezago aurkitu dituela euskarazko esamoldeak, hitz egokiak… ezinean dabilenean gaztelaniara egin du salto, naturaltasun osoz, esaldi bat-gehienez bi, eta berriro euskaraz.\nAsko gustatu zait nola kudeatu duen hizkuntzaren gaia. Ez da kikildu, irribarretsu esplikatu du hizkuntzaren afera, bere buruaz seguru. Hanka-sartzeak hanka-sartze, etengabe hitz egin du, ez dabil totelka, dakien guztia erabili du erratzeko beldurrik gabe, ironia ere badario.\nSeguru nago aurrez abixatu izan ez balu, hitzaldian zehar ultzera txikiak aterako zitzaizkidala eta horrelakoak etorriko zitzaizkidan burura: “Ui, honek ez daki ondo hitz egiten, begira aditz hori, esaldi subordinatu hori, eta orain erdaraz esaldi oso-osoak… ai ama, eta gaia da hizkuntzak nola kudeatu eskolan…”. Kontrako eragina lortu du hizlariak: “Egia, hanka sartzen du, baina maila oso txukuna dauka, komunikatzaile bikaina da, nekatzen hasia da eta erdarara jo du, baina ezin duenean baino ez du salto egiten erdarara… Gutxi falta zaio primeran hitz egiteko, berandu baino lehen ni bezala arituko da!”.\nEuskal hiztunon jabekuntzat, harrotasunaz… hitz egitea modan jarri da. Nik hala antzeman dut hizlari hau; badaki zein euskara maila duen, badaki erabili egin behar duela ikasteko, badaki hanka sartu behar duela eta jarrera irmo eta baikor hori transmititzea erabaki du.\nMarimar | 2012 iraila 6 at 13:54\nKaixo, asko eskertzen dizkizut zure hitzak. Hurrengoan espero dut ostikada gutxiegi eman euskarari. Argi dago animatzen ez bazaigu…\nBittor Hidalgo - Donostia | 2012 iraila 7 at 15:30\nHori da bai bidea. Ekin eta animo\nEntitateen Euskaraldiaren proposamena aurkeztu dute Eusko Jaurlaritzak eta Euskaltzaleen Topaguneak\nHizkuntza Eskubideen Protokoloa: Euskal bertsioa ontzen ari dira 80 eragile\nPhotoshopez garbitu dioten besapea marraztu du “Operación Triunfo” musika saioko kantari iruindarrak\nGazteek maitasun erromantikoan sinesten jarraitzen dute\nUztaritzeko herri kontseiluan euskara hutsean egiteak eztabaida piztu du\nJon(e)k Photoshopez garbitu dioten besapea marraztu du “Operación Triunfo” musika saioko kantari iruindarrak bidalketan\nEvaristo(e)k Gazteek maitasun erromantikoan sinesten jarraitzen dute bidalketan\nOnintza Irureta(e)k Gazteek maitasun erromantikoan sinesten jarraitzen dute bidalketan\nOnintza Irureta(e)k Uztaritzeko herri kontseiluan euskara hutsean egiteak eztabaida piztu du bidalketan


Usapalen ehiza geldiarazi da - Deia\nUsapalen ehiza geldiarazi da\nErabaki hori herrialde osora zabaldu nahi du ehiza sektoreak, PIRTE modeloa aplikatuz\nBILBO - Luzamendu europearrarekin bat eginez, Bizkaiko Foru Aldundiak azkenean usapalen ehiza geldiarazteko erabakia hartu du. Erabakia, Bizkaiko Aldizkari Ofizialean argitaratutako Ehiza Debekatzeko Ordena 2019-2020n bermatu da.\nOhar baten bidez, Eguzki Talde Ekologikoak edozein talde ekologiko edo naturalistarentzat albiste "ona" dela jakinarazi du. Izan ere, erakunde ezberdinak urteak eta urteak ibili dira hegazti honen babesa eskatzen. Modu honetan, Arabako Aldundiaren bidea jarraitu du Bizkaikoak, eta oraindik jakiteke dago zer egingo duen Gipuzkoakoak esparru honetan. Ikusmira herrialde osora zabalduz gero, Kanariar uharteak, Kantabria eta Asturias ere murgildu egin dira bide honetan. Halaber, aipatu behar da Europar Batasunak 2018ko maiatzean Espeziaren kontserbaziorako plana (Streptopelia turtur) jarri zuela martxan, eta bertan Europako Batzordeak "premiazkoak" kontsideratzen dituen neurriak agertzen dira.\n"Pena bat da erabakia horrenbeste berandutu izana", deitoratu du Eguzkik. Izan ere, usapal-lurraldeek behea jo dute azkeneko hamarkadatean. Gainera, talde ekologikoaren arabera, espezie hauen ehiza saihesteko neurriak ez badira laster zabaltzen, ostera zailtasun gehiago agertuko dira hauek berreskuratzeko bidean.\nbILERA IRAILEAN Ehiza sektorea irailean bilduko da Espainiako eurodiputatu eta Nekazaritza, Arrantza eta Elikadura Ministerioko arduradunekin maila nazionalean usapala berreskuratzeko planaren garrantzia helarazteko asmorarekin. Bilera horretan, Ignacio Valle Espainiako Ehiza Federazioaren presidenteak, Extremadurako PIRTE modeloa herrialde osora zabaltzeko beharra plazaratu zuen atzo Meridan emandako prentsaurreko batean. Modelo hori espeziea berreskuratzeko plan batean datza, eta bertan kontuan hartzen dira habitataren hobekuntza eta mantentzea, kupoen mugatzea, nekazaritza-kudeaketa eraginkorra eta ehiza-jarduera iraunkorra.\nUsapalak Espainian duen egoerari dagokionez, 240.000 existi-tzen dira herrialdean, 3.000 barrutitan banatuta, eta horietako ehun ingurutan ehizatzen da soilik. - Unai González


Tailerrak familiak eta irakasleak - Zientzia, teknologia eta generoa - Parque Tecnológico de Álava\nTailerrak familiak eta irakasleak – Zientzia, teknologia eta generoa\n2022 > Tailerrak familiak eta irakasleak – Zientzia, teknologia eta generoa\n2021ean bezala, Arabako Foru Aldundiaren, Deustuko Unibertsitatearen eta Euskadiko Parke Teknologikoen arteko lankidetza hitzarmenaren barruan, gazteen artean, bereziki nesken artean, zientzia eta teknologiarekiko interesa sustatzeko, 2022an jarraian deskribatuko ditugun ekintzak egiten jarraituko dugu\nFAMILIENTZAKO ZIENTZIA ETA TEKNOLOGIARI BURUZKO LANTEGI PRAKTIKOA\nFamiliak funtsezko piezak dira STEAM arloak (Zientzia, Teknologia, Ingeniaritza, Arteak eta Matematikaren siglak ingelesez) neska eta mutilengana hurbiltzeko. Familiek arlo horiek hobeto ezagutu ditzaten nahi dugu, seme-alabekin gauza berriak partekatu eta ikas ditzaten, era praktiko eta atsegingarrian. Gainera, garrantzizkoa da arlo horietako emakumezkoen bokazioetan dagoen genero arrakalaz sentsibilizatzea, zerk eragiten duen hori eta guraso garen aldetik zer egin dezakegun ikustea. Horregatik Zientzia eta teknologiari buruzko tailer praktikoak guraso eta seme-alabentzat proposatzen dugu.\nData: 2022ko iraila eta abendua bitartean.\nNori zuzendua: lehen eta bigarren hezkuntzako ikasleen familiak.\nParte-hartzaile kopurua: 26 (heldu bat + 9 eta 14 urte bitarteko gazte bat).\nIraupena: 1h 30m\nIRAKASLEENTZAKO STEAM ARLOETAN GENERO-ARRAKALARI AURRE EGITEKO TAILERRA\nGazteen beste erreferente handi bat irakasleak izaten dira. Irakasleek eragin handia izaten dute gazteen autokontzeptuan, asmoetan eta itxaropenetan, erreferenteak sortzean eta zientzia eta teknologiako ikasketa eta lanbideekiko interesean. Horregatik, lehen eta bigarren hezkuntzako irakasleentzako STEAM arloetan genero-arrakalari aurre egin tailerra proposatzen dugu. Tailer honen helburua irakasleei STEAM arloetako genero arrakalaren errealitatea hurbiltzeko eta, irakaslanetik, zelan murriztu aztertzeko.\nNori zuzendua: lehen eta bigarren hezkuntzako irakasleak.\nLantzen diren gaiak:\nIkastetxeak interesa badu, idatzi inspira@deusto.es helbidera 2022ko ekainaren 3a baino lehen.\nDeustuko Unibertsitateko Inspira STEAM taldeak emango ditu tailer horiek ikastetxeari lotutako irakasle eta familientzat.


Espetxetaraino ere iritsi da koronabirusa : Oarsoaldeko Hitza\nOnintza Ostolaza abokatuak, Eli Arrieta Mikel Arrieta larri gaixo dagoen Oreretako presoaren arrebak, eta Ohiana Mujika Joanes Larretxea oiartzuarraren bikotekideak espetxeetako azken ordukoak, eta senideek egoera nola eramaten ari diren kontatu diote HITZAri.\nErrepresaliatuak eta larri gaixo daudenak etxeratzea eskatzeko banderak.\nOsasun larrialdiak ertz guztiak ukitu ditu. Koronabirusaren alarma egoera espetxetaraino ere heldu da, eta erabateko isolamendua ezarri die presoei, familia eta lagunekin, eta azken batean beren herriarekin lotzen dituen soka eten da, behin-behinean.\nEuskal presoek ere egoera hori bizi dute. Aurrez aurreko bisitak zein lokutorioetakoak bertan behera utzi ditu alarma egoerak; inork ez daki noiz arte. Telefono deiak ugaritu dizkiete, aurretik zortzi minutuko zortzi dei zituzten astean, eta orain hamabi; hori dute senideekin harreman modu bakarra.\nSare Herritarrak gogor salatu du inortxok ere ezer ez duela esan zaurgarritasun handia duten presoez. Etxerat-ek ere salatu du, eta espetxeetan premiazko neurriak hartzeko eskaera egin duten Espainiako Estatuko hogeita hamar erakundeen eskariarekin bat egin du; larri gaixo dauden eta 70 urtetik gora dituzten presoak aske uztea eskatu dute, «ezin da sufrimendua areagotu, preso eta iheslariak etxean eta bizirik nahi ditugu».\nBakartzearen areagotzearen aurrean, haiei idaztera deitu ditu herritarrak Sarek.\nSalbuespen legedia amaitu\nSarek, gainera, nazio deialdia egin du gaurko. Bisitan joan ezin diren guztiekiko elkartasunez eta espetxeetan euskal presoei ezartzen dieten salbuespen legediarekin amaitzea exijitzeko, saio berezia egingo du Facebook kontuan: facebook.com/sareherritarraEH. Aldarrikapen horrekin. argazkiak egin eta gaur 19:30ean sare sozialetan zabaltzeko eskatu du, ondoko traolak erabilita: #EtxeanNahiDitugu edo #nietxeangeratukonaiz.\nBide beretik mintzo da Onintza Ostolaza abokatu oiartzuarra, baina larri gaixo eta 70 urtetik gora dituzten presoekin batera ezarritako zigorraren 3/4ak bete dituztenak ere etxean izan behar dutela esan du. Ostolazaren arabera, Euskal Preso Politikoen Kolektiboko 80 preso daude larri gaixo, 70 urtetik gorakoak, eta zigorraren 3/4ak beteta dituztenak: «Etxean behar lukete. Oraindik orain, baina, asko lehen graduan daude, eskubiderik gabe, erabateko zaurgarritasunean salbuespenezko araudi bat ezartzen dietelako. Ez dago, ordea, borondate politikorik, Espainiako Gobernuak legedi arrunta ezarriko ziela onartu bazuen ere etxeko lan horietan oso motel doalako, zer esanik ez orain osasun krisiarekin».\nEspetxeen gaineko argazki orokorra egin du abokatuak. Azaldu duenez, espetxetan bi modulu hustu dituzte presoak kutsatzen badira ere bertara eramateko, eta gogor salatu du, orokorrean, «osasun neurri eskasak» hartzen ari direla, «espetxe gehienetan ez dute ezertxo ere erabiltzen funtzionarioek, batzuetan eskularruak, baina kasu askotan neurririk hartu gabe ari dira, horrek suposatzen duenarekin».\nKordobako espetxearen kasua aipatu du; bertan, isolamendu galerian dituzte euskal presoak, eta egunero miaketak egiten dizkiete patiora irten eta sartzerakoan, «eskularru eta maskararik ez dute erabiltzen funtzionarioek. Sevillan, adibidez, egoera berean dauden presoen miaketak bertan behera utzi dituzte». Presoek dagoeneko egoera hori salatzeko idatziak egin dituzte, eta epaitegietara bideratu «izapide judizial eta administratibo guztiak, ordea, etenda daude».\nModulu arruntetan daudenei dagokienean, berriz, ziegan gelditzeko aukera eman dietela jakinarazi du, «ondo dago eskubide hori ematea, baina era berean, pentsa zenbat gogortzen duen beren egoera; ziega batean daude, ez daude etxean, bisitarik gabe, prentsarik gabe, eta patiorik gabe. Kezka handia dugu, eta ondorioak izango ditu, ziur». Frantziako Gobernuak bertako espetxeen eta presoen gaineko hainbat erabaki hartu ditu, baina euskal presoak ez ditu kontuan hartu, ez dizkiete, beraz, neurri horiek ezarriko.\nSenideen artean kezka\nMikel Arrieta larri gaixo dagoen preso oreretarraren arreba da Eli Arrieta. Etxetik mila kilometrora baino gehiago dago Botafuegoko (Algeciras, Andaluzia, Espainia) espetxean. Kanpoan bezala, espetxe barruan ere unean-unekora moldatzen ari direla dio, «badakit orain denbora gehiago ematen duela bere ziegan. Momentuz gutunak jasotzen ari dira, ez dakigu noiz arte».\nEgoera etxean beldur eta kezkarekin bizitzen ari direla dio Arrietak, «egoera berria da denentzat, eta beraiek, gainera, espetxean bizitzen ari dira; anaiaren kasuan gaixo larria izanik… kezka handiarekin. Anaiaren kezka gu gara, ama ondo dagoen adinekoa delako. Berak beti ondo dagoela esaten digu, oso zaila izango da gaizki dagoela esatea». Idaztera deitu ditu herritarrak, «halakoak izugarri eskertzen dira», eta kexu azaldu da gobernuek ez dutelako neurririk hartzen, «preso larri gaixoak daude, adinekoak… ez dakit zeren zain dauden, baina ez dugu ikusten inongo borondaterik hau aldatzeko».\nLatzena, ziurgabetasuna dela dio, «une batetik bestera dena alda daiteke: begira zer gertatu den Italiako espetxeetan… Beldurra badugu, bisitarik gabe gelditu dira, komunikaziorik gabe eta ez daude bakarrik, preso gehiago daude; bera lehenengo graduan dago eta baldintzak gogorragoak dira, edozein unetan egin dezake eztanda honek».\nBikotekidea du espetxean Oihana Mujika oiartzuarrak. Joanes Larretxea Mendiola, Herrera de la Manchako (Ciudad Real , Espainia) espetxean dago. Egunero jasotzen du bere deia, eta zortzi minutuz hitz egitea dute. Egunetik egunera espetxean egoera aldatzen ari dela dio, «lehen asteburuan ez zuten ezer berezirik sumatu espetxe barruan, bisitak ez izateaz aparte. Aurreko astean, maskarak eta eskularruak erabiltzen hasi ziren funtzionarioak, eta larunbatean jakin genuen bertan lanean ari zen guardia zibil bat koronabirusagatik hil zela. Guardia zibil hori aurreko asteetan espetxetik ospitalerako trasladoetan aritu zen». Ez omen zuen babes neurririk erabiltzen, ez maskara ez eskularrurik.\nAste honetan nabarmena izaten ari dela egoeraren aldaketa kontatu dio bikotekideari Larretxeak, «funtzionario gutxiago, eta normalean izaten ez direnak ikusi dituztela esan dit. Atzo bertan esan zieten koronabirusarekin positibo eman duten eta espetxean lan egiten duten bederatzi guardia zibil eta funtzionario dezente daudela».\nBertan dauden euskal presoak aparteko galeria batean daude, beraiek bakarrik ateratzen diren patio txikia dute, modulura deiak egitera eramaten dituzte soilik. Eskura dituzten neurriak hartzen ari direla bertan diren euskal presoak esan du Mujikak, «patioa lixibarekin desinfektatzen dute, baina ezer gehiago ez dute eskura».\nModulura telefonoz hitz egitera ateratzen direnerako, espetxeak berak omen du lixiba ondoan, telefonoa garbitzeko, «atzo deitzera atera zenean beste preso batek esan zion tentsioa sumatzen dela moduluan, positiboa eman duten funtzionarioek aurreko asteko txanda egin zutelako maskara eta eskularrurik erabili gabe. Denbora kontua da bertako presoren batek positibo ematea». Modulu horretan, gainera, adinekoak badirela esan du oiartzuarrak, “gaixotasun kronikoekin eta askotariko patologiekin, beraz, arrisku bizia dago”.\nBikotekidea nahikoa lasai sumatzen duela esan du Mujikak, «gehien kezkatzen duena aurrez aurrekorik ez izatea da… horrek suposatzen duenarekin». Seme-alabak dituzte, sei urteko semea eta lau hilabete egin berri dituen alaba, «zaharrenarekin hitz egitea du telefonoz, txikiarekin, berriz… Berak lasaitasuna transmititzen dit dei bakoitzean, beren esku dagoena egiten dutela beren burua zaintzeko, baina kezka hor dago».\nEgoera honek, nolabait, presoen azalean jartzeko aukera eman digula esan du, «isolamendua zer den, bakarrik egotea zer den jakiteko. Gu etxean gaude baliabide guztiekin eta hala ere antsietatea sortzen digu, bada pentsa zer izan daitekeen urte luzeetan espetxe barruan egotea halako egoera gordinean, 20 urtetik gora baldintza estuenetan izan diren asko daude».\nIndarrak biderkatzera deitu du Mujikak «euskal presoek bizi duten salbuespen egoerarekin amaitzeko. Errepresaliatuen auziari irtenbidea eman behar zaio».\nKoronabirusagatik hildako lehenengo presoa\nExtremera (Madril, Espainia) espetxean zegoen 76 urteko emakume presoa izan da koronabirusaren ondorioz hil den lehena. Gaixotasunari aurre egiteko zailtasun handiak badira kalean, espetxean gaitzari aurre egitea, osasuna eta kartzela bateragarriak ez direnean, are zailagoa da.\nArrisku taldean dauden adinekoekin —70 urtetik gorakoekin, eta gaixo larriekin— presazko neurriak hartu eta hirugarren graduan etxeratzeko eskatzen ari da Sare Herritarra, Etxerat eta baita abokatuek ere. Koronabirusaren krisiak, baina, etenda ditu izapide judizial eta administratibo guztiak eta eskaerak bideratzeko ere zailtasunak dituzte abokatuek; hala ere ari dira. Besteak beste bigarren graduan zeuden zortzi preso baimenekin ateratzen ari ziren, eta orain osasun larrialdiaren harira, bertan behera utzi dituzte baimen horiek espetxeek. Horien kasuan, bigarren gradutik hirugarrenera pasa eta pultsera telematikoarekin bada ere etxera bidaltzeko kudeaketa egiten ari dira.\n70 urtetik gorako Sebas Etxaniz Elgoibarko presoa —76 urte ditu, kolektiboko helduena da, eta 19 urte darama espetxean— eta Joseba Arregi euskal preso oñatiarra —74 urte ditu eta 28 urte bete ditu espetxean— aske uztea eskatzen ari dira abokatuak ere, hirugarren gradua ezarrita bada ere.\nEspainiako Gobernuak urratsak egingo zituela agindu bazuen ere, urrats horiek oso exkaxak izan dira, krisiaren harira, euskal presoei eragiten dien bakarra hartu du: Gorka Fraile hirugarren graduan zegoen presoa etxean da, ez du espetxera itzuli behar lotara apirilaren 5a arte. Larri gaixo direnak eta 70 urtetik gorakoek berriz, espetxean jarraitzen dute, baita zigorraren hiru laurdenak beteta dituztenak ere.\nFrantziako Gobernuaren erabakia ere ulergaitza da. Hainbat neurri hartu ditu adineko presoekin eta gaixo direnekin, baina neurria horiek ez diete eragingo Frantziako Estatuko espetxeetan diren euskal presoei, ez dituelako aintzat hartu, eta beraz, osasun larrialdia gorabehera, espetxean jarraitu beharko dute.\nArrazoi humanitarioetatik harago, araudia betetzea baino ez dira eskatzen ari euskal presoen inguruan lanean ari diren elkarteak eta haien senideak, berandu baino lehen eman ditzaten beharrezko urratsak araudi arrunta ezarrita eta salbuespen legedia baztertuta. Azken horren kontra, eta euskal presoak etxean eta bizirik nahi dituztela aldarrikatzera deitu dituzte herritar guztiak gaur arratsaldean; besarkada eta muxuak debekatuta dauden honetan, elkartasun hitzak helaraztera espetxeetako bakartzea gainditzeko.


Kaleko animaliak batzeko sistema hobetuko dute Erandion - Erandio - Hiruka.eus\nKaleko animaliak batzeko sistema hobetuko dute Erandion\nAnder Zarraga 2021-05-25 12:55\nFamiliek hilabete izango dute adoptatutako txakurra etxera egokitzen den erabakitzeko.\nErandioko Udalak kalean dauden animaliak batzeko sistema berria kontratatzeaz gain, erraztasunak ere jarriko ditu txakurrak adoptatzeko. Bestalde, apirilaren 1etik, Udaltzaingoak 18 esku-hartze egin ditu txakurrak kontrolatzeko kanpainaren testuinguruan.\nErandioko Udalak animaliak batzeko sistema berriztu du, eta, orain, animaliak, batu, zaindu eta kudeatzeko ardura Quincocan enpresari esleitu dio, urtean 48.158 eurogatik. Zerbitzu berri horregaz animaliak egunero batuko dituzte, gehienez 40 minutuko tarteagaz.\nLehenago Erandioko Udaltzaingoak egiten zuen animalak batu eta zaintzeko lana, udaletxean horretarako egokituta zegoen gunea.\nUdal-iturriek adierazi dute iaz 11 txakur jaso, eta kalean beste 15 batu zituztela; horietako 8 bere jabeei itzuli zizkieten. Aldi berean, azaldu dute animalia bi sakrifikatu zituztela: bata berreskuratzeko aukerarik gabeko animalia arriskutsua zelako, eta, besteak, gaixotasun larri bat zeukalako. Aitziber Oliban alkateak azaldu duenez, "erabaki hori txakurren etologo batek aginduta", hartutako neurria izan da.\n10 txakur etxe bila\nFamilia bila dauden animalien adopzioa errazteko asmoagaz, udal-arduradunak erraztasunak bilatzen ari direla ere jakinarazi dute; izan ere, Udalak 10 txakur ditu etxe bila daudenak. Horretarako, udal-webgunean animalien argazkiak txertatzea edo horiek zuzenean ikusteko egun bat aukeratzeko ikertzen ari dira.\nHorretaz gain, txakurrak hartzea erabakitzen duten pertsonek hilabete izango dute horiekaz geratzen diren erabakitzeko; denbora horretan, Udala arduratuko da elikadura- eta albaitaritza-zerbitzuaz. Gainera, familiek jarraipen- eta tutoretza-zerbitzua ere jasoko dute.\nAnimaliak kontrolatzeko kanpaina\nErandioko Udalak apirilaren 1ean ekin zion etxeko-animaliak kontrolatzeko kanpainari; ordutik, Udaltzaingoak egin dituen 93 errutinetan 18 esku-hartze egin dituztela jakinarazi dute. Horietan, egoera txarrean zeuden lau txakur antzeman dituzte, eta arraza arriskutsuko txakurrak solte edo muturrekorik gabe eramateagatik bost pertsonek isunak jaso dituzte; beste txakur-jabe bat zigortu dute umeentzako parkean txakurra aske edukitzeagatik, eta beste bat kakak ez batzeagatik.


ROCK KRONIKA INTXAURRONDOTIK: NEIL HALSTEAD & JOHN PAUL KEITH | Kulturaldia.com - Donostia culture & fun magazine\nJon Pagola @jonpagola · 23/03/2014\nAsteburu rockeroa Intxaurrondon. Alde batetik Neil Halstead Velvet Underground-en debuta zuzenean berreskuratzen. Bestetik, John Paul Keith estatu batuarraren maratoi rock and rolleroa.\nThe Velvet Undeground & Nico (1967) taldearen estreinuko diska ikono pop handi batean bilakatu dela ez du inork zalantzan jarriko. Andy Warholek amestu zuen pop talde zoragarri hau musika historian zehar hamaika aldiz izan da aldarrikatua. Zer zen hura? Pop eta rock and rollaren ateak irekitzen zituen 11 kanta ilun eta basatiak Lou Reed bakarlari gisa aritu baino lehen? Baliteke The Velvet Underground-ren ondorengo lanek meritu artistiko gehiago bildu izana (“White Light/White Heat” edo “Loaded” bera), baina platanu famatuaren azalaren uhina geldiezina dela argi dago: Diskaren 45. urtemugan, 6 CD dituen luxuzko edizio bat kaleratu zen 2012an eta Neil Halstead (Slowdive, Mojave 3), bezalako tipo batek, Bob Dylan edo Neil Young garaikide baten inguruan dabilena, lan adierazgarri hau eszenatokietan interpretatzera ateratzeko ausartu da.\nEz da lan makala. Dena dela, gaueko ustekabe atseginena azkeneko unean izan zen, The Velvet Underground-en kanten sorta albo batean utzi ondoren. Ingalaterran jaiotako gizon bizarduna bakarrik atera zen haren gitarra akustikoarekin eta mikrofonoa laztandu zuen 10 minutu magikoetan. Berpizturiko Nick Drake bakarlaria zirudien. Zoragarria izan zen eta Intxaurrondoko kultur etxe dotorearen akustika bikainak ederki lagundu zuen momentu berezi hura azpimarratzen.\nBeraz, bi kontzertu batean izan genituen. Telonero gisa ibili zen Kezia-ren ahotsari ez zion zukurik atera eta arraroa izan zen: Nico bezala, teklista ilehoria da bera eta ederki abestuko zituen “Femme Fatale”, “All Tomorrow´s Parties” eta “I´ll be your mirror” bezalako kantak. Ez zuen Halsteadek beharrezkoa ikusi eta, azken finean, ez zen kalitatea galdu egin zuen aukerarekin. Orohar -“There She goes again” kenduta, bitan jo behar izan baitzuten, eta diskaren azkeneko bi kantak, okerragoak direnak, alegia- diskaren espiritu ilun eta intentsoa mantentzeko gai izan zen gitar elektrikoen pedalei esker, batipat. “Run Run Run” bortitza eta “Heroin” abestiaren in crescendoa izan ziren gailurrak. Guztira, ordu eskaxa iraun zuen kontzertuak eta Halstead/Velvet gehiago ikusteko gogoarekin joan behar izan ginen bueltan etxera.\nLarunbatean ere rock and roll gau berri bat izan genuen Intxaurrondon, klasikoagoa kasu honetan, baina gutxienez herenegunekoa bezain bizigarria. Jende gutxik errepikatu zuen eta bezperan bezala beste 300 bat pertsona hurbildu ziren kultur etxera. Gran Yate especial donostiarrak hamarrak eta pikotan atera ziren eta bazegoen publiko dexente jada, Balerdi Balerdi iruindar beteranoekin bezain beste edo gehiago. John Paul Keith irunen ezagutu genuen batzuek 2012ko udazkenean “The man that time forgot” lana aurkeztu zuenean hirukote moduan. Oraingoan, “Memphis Circa 3 am” hain borobila ez den diska berria zekarren baina Estatu Batuetatik gainontzeko hiru kideekin (baxua, bateria y pianoa) etorri da Europa aldera.\nUrte t´erdian itxura hobetu du -txaketa eta korbatarekin atera zen-, punch rockero apurtxo bat galdu du -Intxaurrondoko akustika garbiarengatik izango da? Abesti berriengatik? Jazz ukitua duen taldearengatik?- eta kontzertua aurrera joan hala hobetzen joan zen. Azkenean Knoxville-eko abeslari eta gitar jole fin honek bi orduko maratoi rock and rolleroa eskaini zigun eta publikoak eskertu zuen esfortzua r&r, country, rockabilly, garage, eta soul estiloko abestiekin dantza egiten.\nJohn Paul Keith bezalako tipoak eszenatoki batean ikusten ditugunean Estatu Batuetako historia musika klase batean gaudela iruditzen zaigu beti. 50. hamarkadari begiratzen badio ere -eta neurri gutxiago batean 60. hamarkadari- ez gaude kalkamonia revivalista baten aurrean, rock and roll deritzon genero hilezkorraren froga enpirikoarekin gozatzen baizik. Eta azkeneko urteetan askok rockaren heriotza pronostikatu badute ere beti izango dugu John Paul Keith eta beste hamaika musikari tinko eta gogor kontrakoa eusten.\nnam884287krya esan: 07/03/2021 at 12:50 am\nmss884287utr l5zoNFQ Kk1T sdeuzsA\nnum884287tetcher esan: 06/03/2021 at 10:28 am\nmis884287rtjuny DYYKC1t 8Cvn RChLJvF


Ondarroako Udalak fibrosi kistikoaren aldeko ekimen ibiltaria babestu du - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako Udalak fibrosi kistikoaren aldeko ekimen ibiltaria babestu du\nFibrosi kistikoaren berri eman eta gaixotasuna jendartera zabaltzea helburu duen 2plega2 proiektuaren bultzatzaileak Ondarroara ailegatu ziren martitzen [abenduak 4] iluntzean; Ondarroan geratu ziren lotan. Eta gaur [abenduak 5] goizean, Donostiarantz abiatu aurretik, Arnasa elkarteko kideen eta Ondarroako Udal ordezkarien babesa jaso dute. Udal ordezkariek Ondarroako armarriaren paparrekoa ipini diete.\nEkimen ibiltariaren bultzatzaileek fibrosi kistikoaren berri ematen dute han eta hemen, gaixotasuna jendartear zabaldu, eta geraleku bakoitzean tokian tokiko norbanako, talde, komunikbide zei nikastetxeetan solasaldiak eskainiz. Ekimena bultzatu duten hiru herritar dira Eva Mendoza, Juan Meire eta Pedro de Aramas. Eta diotenez, pozik daude ekimen ibiltariak herritarren harreta bereganatzen duelako. “Hori da gure asmoa, fibrosi kistikoari oihartzuna ematea”.\nArgazkia: Ondarroako Udala\nArnasa fibrosi kistikoaren elkarteko kideen berbetan, proiektua “eredugarria” da. “Talde hau zoragarria da. Hain gutxik apiratzen duten gaixotasuna jendartean ezagutaraztea lortzen ari dira. Inongo beharrizanik barik besteei lagundu nahi izatea txalogarria da”.\n6.000 kilometro, pedalkadaka. Urriaren 5ean Jerezen (Andaluzia, Espainia) hasi zuten abentura ibiltaria, eta helburua 6.000 bat kilometro egitea da. Ez dute ibilbide zehatzik, baina, Espainiako Autonomia Erkidegoetatik pasatu, eta Vuelta-ko mendate batzuk zeharkatzearen erronka beregain hartu dute.\nRakel Elu Ongizate zinegotzia, Ondarroako armarriaren paperrekoa ipintzen. Argazkia: Ondarroako Udala.\nGaixotasun hereditario, kroniko eta degeneratiboa fibrosi kistikoa. 5.000 jaiotzetatik bati eragiten dio, eta gehienbat birikietan eragiten du. Muki lodiak sortzen zaizkie birikietan, eta horrek arnasa ondo hartzea eragozten die. Pankrean ere eragina dauka, eta ondorioz, otordu bakoitzarekin entzina pankreatikoak hartu behar dituzte. Horrekin batera, antibiotikoak, bitaminak eta gatza ere hartu behar dituzte.\nFibrosis kistikoa dutenentzat, tratamendua zorrotz betetzeaz gain, egunerokotasunean kirola egitea eta elikadura osasuntsua mantentzea ezinbestekoa da. Arnas fisioterapia ere oso garrantzitsua da eurentzat. Gurasoek ikasten dituzte ariketak, eta urteak aurrera joan ahala, euren kabuz egiten dituzte.\nUdal ordezkariak, Arnasa elkarteko kideak eta ekimen ibiltariaren bultzatzaileak. Argazkia: Ondarroako Udala


[EUSKARAZ] NO A LA LOMCE! Gure hezkuntza sistema propioa eraiki dezagun! : Ikasle Abertzaleak\nSEPC, Erguer eta Ikaslea Abertzaleak, ohar hau argitaratzen dugun Països Catalans, Galiza eta Euskal Herriko ikasle antolakunde nagusiek, ikasleriari eta orokorrean, iritzi publikoari LOMCE zein honen aldaera diren LEC edo HEZIBERRIrekiko dugun aurkakotasun osoa adierazi nahi diogu. Beste behin ere hezkuntzaren pribatizazioa, emakumearenganako zapalkuntza eta gure herrien espainolizazioa besterik ez baitute helburu. Hala ere, historiaren garapenean paper garrantzitsua jokatzen dugula badakigu eta gure oinarrizko eskubideak jokoan dauden momentu erabakigarrian aurkitzen garela.\nSoilik klase menperatzaileari onura egiten dioten Erreformak dira Estatu Espainiarrak inposatutakoak, gure kultura, gure etorkizuneko proiektuak eta gure hezkuntza sistema erasotzen dituztenak. PP-k aldebakartasunez onartu zuen LOMCE, honen elaborazioan nazio zapaldu desberdinetako hezkuntza komunitateak kontuan hartu gabe.\nHortik dator erlijio katolikoa inposatzeko Estatuaren interesa, galegoa, katalana eta euskara gure heziguneetatik kanporatzekoa.\nHortik dator merkatuaren mesedetara dauden ikasgaiak soilik bultzatzea eta edukien kritika eta autokritika bultzatzen zituzten ikasgaiekin bukatzea, gure ikasgeletan enpresa ikuskera eta izpiritua bultzatzen duten bitartean, aurrera egitea eta gizartearen arazoak gainditzea ekartzen dituzten balore sozialak deuseztatzen dituztelarik.\nHoni jarraiki, Estatuaren hezigune pribatuei mesede egiten die LOMCEk, generoaren arabera bereizten duten heziguneak lagunduz.\nHortik dator ikasleon kurrikulumaren errezentraizazioari ematen dioten garrantzia. Gaur egun definizio kurrikularraren %10aren jabe da Estatu Espainiarra. Hala ere, eliteen zerbitzura dagoen estatu zapaltzailearen ordezkari on gisa, egungo Hezkuntza ministro den Méndez de Vigo jaunak, LOMCEk, ikasleok (“con independencia de donde estudien”) ikasiko ditugun beharrezko edukien %65a homogeneizatzen zituela baieztatu zuen. Behin eta berriz, inposaketen bitartez, nazio zapalduon berezitasunak ahaztu ditzagun saiatzen ari da Estatua.\nKlase menperatzaileak kontrolatuta dago Espainiar Estatua eta honen erreprodukzioa bermatzen saiatzen da. Horretarako, LOMCEren bitartez gure hezkuntza sistema are gehiago elitizatzen saiatu da, Lehen Hezkuntzako 3. eta 6.mailetan, DBHko 4.mailan eta Batxillergoko 2.mailan Madrilgo gobernuak diseinatutako beharrezko frogak (errebalidak) inposatuz. Honek autonomia murrizten zien heziguneei eta gutxiengo elitista menperatzailea gure ikasgeletan erraztasun handiagoz sartzea ekartzen zuen, haien teoria eta hitz faltsuekin ikasleria erakarriz. Hortaz, LOMCE-k, helburu bakar bati erantzuten dio: gu lan merkatura “egokitzea”, hau da, ikasleria eliteen beharren arabera moldatzea.\nErrebaliden gelditzearen ondoren, oraindik, gure etorkizunaren inguruan zalantza asko ditugu ikasleok. Hezkuntza itun “berri” bat aurkezten ari zaizkigu, baina badakigu hasieratik LOMCEk kutsatutako hezkuntza ituna dela. Argi dugu hezkuntza itunak Madrilgo gutxiengo batek idazten dituen bitartean, ez dela gure errealitate nazional eta gure herrietako ikasleen hitza kontuan hartuko duen hezkuntza paktu errealik egongo.\nEuskal Herria, Galiza eta Herrialde Katalanek ezin dute aurrera egin Estatuak inposatutako hezkuntza markoen barnean, gure herrietako hezkuntza komunitateen sortutako hezkuntza legeak behar ditugu, gure herrietako hezkuntza beharrak aztertu eta aseko dituztenak.\nBadakigu nazio askapenerako borroken eta auto-antolatutako ikasle mugimenduaren mobilizazio bitartez lortuko dugula Estatu Espainiarraren politika pribatizatzaile eta uniformizatzaileei aurre egitea. Horregatik, dei egiten diegu gure hezkuntza komunitatea osatzen duten eragile eta mugimendu ezberdinei hurrengo mobilizazioetara eta herritik eta herriarentzat sortutako kalitatezko hezkuntza publiko baten aldeko borrokara batzera.\nNO A LA LOMCE, gure hezkuntza sistema propioa eraiki dezagun!


ELKARSORKUNTZA EGONALDIAK WIKITOKI 2018 – 2 egonaldi deialdi ireki – Deialdiaren epea 2018 Urtarrilak 31 – Wikitoki\nZer dabiltzate Wikitokiko egoiliarrak? 2021 ekainak\nELKARSORKUNTZA EGONALDIAK WIKITOKI 2018 – 2 egonaldi deialdi ireki – Deialdiaren epea 2018 Urtarrilak 31\nJanuary 29, 2018 May 8, 2018 ziortza\t1 Comment\nGure bi egonaldi deialdietan parte izatera anima zaitez – jada irekiak!\nHemen aurkituko dituzu deialdiaren izaerako deskribapen zehatza, kolaborazioaren natura, bilatzen ditugun kolaboratzaileetako tipoa eta baliabide-errekurtsoak.\nZer: Wikitoki egonaldiak\nEgonaldia: Euskara eta Harremanak\nProposamenak bidaltzeko azken eguna: 2018ko urtarrilaren 31.\nHautaketa 2018ko otsailaren 15etik aurrera jakinaraziko da.\nWikitokik gune gisa duen helburu nagusietako bat egonaldiak eskaintzea da, praktika artistiko eta kulturalen eta berrikuntza sozialaren alorrean eta lankidetzaren eta ekonomia solidarioaren ikuspegitik lan egiten duten agenteentzat.\nEgonaldien bitartez, kultur ekoizpena sustatuko duen inguru jasangarria sortu nahi da, berrekoizpenari arreta kendu gabe.\nHonen bitartez, lau egonaldi laburretarako deialdia egiten dugu. Wikitokik jorratzen dituen hainbat alderdi eta gaien ingurukoak (beherago, bakoitzaren zehaztasunak azalduko dira).\nDeialdi honen bitartez eskainitako egonaldiek 4 hilabeteko iraupena izango dute, eta 2018an garatuko dira.\nWikitokik bere azpiegiturak eta baliabideak eskainiko ditu, prozesuan laguntzaz gain. Egonaldiek ordainketa jasoko dute, eta, proiektuaren ezaugarrien eta dauden baliabideen arabera, aurrekontu bat egongo da, proiektua garatzeko beharrezkoak diren materialetarako edota azpikontratazioetarako.\nMOTA ETA GAIA\n2018ko deialdian lau egonaldi biltzen dira. Irekiagoak edo itxiagoak izango dira, bakoitzaren xedeak Wikitokiren estrategia eta unibertsoarekin duen loturaren arabera.\n2018ko lehenengo seihilekorako, honako bi egonaldi hauek iragartzen dira:\nEGONALDIA. EUSKARA ETA HARREMANAK\nJarraipena ematea euskararen normalizazioa eta erabilera bultzatzeko asmoz Wikitokik ekindako bideari, eta bereziki, euskara bultzatzea, Wikitokiko bazkideen arteko harremanak eta afektuak zaintzeko tresna gisa.\nEuskarak badu lekua Wikitokiren egunerokoan, naturaltasunez. Hala ere, dinamika gehienetan (lantaldeak, aktak…) gaztelaniara jotzen ohi da, bazkidetako askok ez baitakite euskaraz.\n2015ean, arazo honi heltzea erabaki, eta tailer-auzolan bat garatu genuen Elhuyar Aholkularitzarekin. Horri esker, arazoaren azterketa zehatza egin eta zenbait lan ildo ezarri genituen.\n2016/2017an, elkarsorkuntza egonaldi bat izan genuen gai honen inguruan, eta, bertan, euskararen gaineko zenbait klixe desegitea eta euskararekin dugun harreman afektiboa eraldatzea proposatu zen.\nHainbat jarduera garatu ziren, esaterako: elkarrizketa sakonak, normalizaziorako proposamen-mapa, euskarara hurbiltzeko tresna/jolas kolektiboa, euskara ikasteko tailer esperimentala, etab.\nEgonaldien bitartez, prozesu bat zabaltzea eta Wikitokiren harremanetan eta afektuzko espazioetan euskara bultzatzeko ekintzak abian jartzea.\nHizkera, praktika artistikoak eta subjektibitate berriak baliatuz, ustekabeko proiektua garatzea, Wikitokiren unibertsoak biltzen dituen gai, eztabaida eta ideiei hausnarketa eta ikuspegi berria emango diona.\nHauek dira proiektuak oinarri hartuko dituen gaiak, ideiak eta eztabaidak:\nBizitzaren prekarietatea (ez bakarrik ekonomikoa)\nHomogeneotasunaren eta aniztasunaren arteko kontraesanak\nGure blogean ditugun hiru irakurketa hauek gomendatzen ditugu, bertan, gai horiek jorratzen dira eta:\nBizitzaren jasangarritasunak pertsonen sugarraren alderantzizko proportzioa du.\nEmaitzei zuzendutako eraginkortasuna bilatu baino, esploratu nahi dugun egonaldia esperimentalagoa da; gure testuinguruarekin bat egingo du bestelako hizkera, praktika, ezagutza esparru eta abarretatik.\nEz ditugu emaitza zehaztuak, nabarmenak eta zehatzak bilatzen, Wikitokiren diskurtsoa eta egiteko modua aberastuko duen bizipena baizik.\nIraupena: gutxienez 4 hilabete.\nDatak: 2018 otsaila – 2018 ekaina\nDiru kopurua: 2.000€ ordainsariak + 500€ materialak (zergak barne)\nBestelako baliabideak: koordinatzaile bat, Wikitokiko lantaldea –prozesuan lagunduko du eta ekarpenak egingo ditu–, lanerako eta bilerak egiteko gunea –erabilera askekoa–, eta inguruko gizarte, kultur eta arte eragile sarea.\nHautagaiek hamabostean behin egingo diren bileretan parte hartu beharko dute. Ordu eta erdi inguruko bilerak izango dira.\nHautagaien aurretiazko baimenarekin, prozesua Wikitokiren kanaletan jarriko da erakusgai, hau da, sare sozialetan, webgunean.\nHautagaiek Wikitokiren asanbladetan parte hartu beharko dute. Bitan gutxienez, bata egonaldia hasten denean, eta bestea amaieran, emaitzak aurkezteko.\nProzesua ixteko, hautagaiak txosten bat eta post bat egin beharko ditu, prozesuaren azalpena eta esperientziaren balorazioa jasotzeko.\nWikitokin egingo den egonaldi honetan sortutako lana Creative Commons CC-BY-SA lizentziapean argitaratuko da.\nDeialdi hau sormen artistikoa, ikerketa, komisariotza, programazioa, publizitatea, arkitektura, hirigintza, diseinua, argiztapena, gizarte zientziak, dantza edo egonaldiarekin bat datorren beste edozein esparrutatik datozenei zuzenduta dago. Hautagaiak bere motibazioa erakustea eta bere proposamena hiru egonaldi hauetako batekin bat etortzea da inportanteena.\nIRIZPIDEAK ETA HAUTAKETA PROZESUA*\nProposamenen hautaketa Wikitokiko bazkideek egingo dute.\nHauek dira kontuan hartuko diren irizpideak:\nKalitatea eta proiektuak duen premia.\nProiektua Wikitokiren interes eremuen eta antolatzeko moduaren araberakoa izatea.\nWikitokiren testuinguruari egiten dion ekarpena eta testuinguru horri egokitzeko duen ahalmena.\nEgiteko posible izatea eta tresnetara eta baliabideetara egokitzeko duen ahalmena.\n* Kontuan hartuko da Wikitokin bertan egoteko aukera izatea.\nDeialdia urtarrilaren 10etik eta 31ra bitartean irekita egongo da.\nEskaera guztiak jaso eta aztertu ondoren, hautaketa 2018ko otsailaren 15etik aurrera jakinaraziko da.\nEgonaldiak 2018ko otsailean hasi eta ekainean bukatuko dira.\nESKAERA ETA IZENA EMATEA\nEskaera egin ahal izateko, honako dokumentuak bidali beharko dira:\nIdeiaren azalpena. Gehienez 300 hitz.\nAzalpen-txostena; ideia/proiektuaren azalpena jaso behar da: helburuak, behar teknikoak, lan egutegia. Gehienez bi orrialde.\nCV / Ibilbidea / Portafolioa.\nNorberaren datuak (izen-abizenak, helbidea, telefono zkia., e-posta helbidea, lotura webgune eta sare sozialetara).\nTxostenaren hizkuntza: euskara, gaztelania edo ingelesa.\nProposamenak info@wikitoki.org helbidera bidaliko dira. Mezuaren gaian, “Residencias” jarriko da.\nFitxategiaren formatua: eduki guztiak PDF bakar batean bidali behar dira. Bideoak eta bestelako materialak testuan bertan jaso behar dira, link batean.\nZalantzak argitzeko edo beste edozein argibiderako, jar zaitez Egonaldien edo eta Wikitoki-ko Host-arekin kontaktuan: Ziortza Etxabe – info@wikitoki.org / 688684155\nWikitoki lanerako gune eta topagune partekatua da batik bat, eta 25 lagun inguruk osatutako talde aldakor baten zerbitzura dago; beraiek autogestionatzen dute proiektua.\nBere proiektu profesionala garatzeaz gain, taldekide bakoitzak bere ekarpenak egiten ditu, harremanak izateko eta bizitzeko bestelako moduak pentsatu eta praktikan jartzeko.\nHarreman, hibridazio edota kosorkuntza modu berriekin esperimentatzeko gunea, diziplina ugariren bitartez eta hainbat arlotan, profesionalen eta amateurren artean, gizarte zibilaren eta hainbat eragile publiko eta pribaturen artean.\nWikitoki bokazio publikoa duen ekimen pribatua da. Ez du lotura zuzenik inolako erakunde edo agente zehatzarekin; pertsonez eta kolektiboz osaturiko talde irekia eta dinamikoa da, eta autokudeaketa da bere osagai nagusietako bat.\nWikitoki kultur ekintza, gizarte berrikuntza, garapen komunitarioa eta ekonomia banatua jorratzen dituen elkarsorkuntza laborategia da. Ekonomia soziala hartzen du abiapuntutzat, helburu gisa baino, bitarteko gisa ulertuta.\nWikitoki ez da berrikuntza erradikala, baizik eta aurretik baziren ereduen, besteak beste koworking guneen, medialaben edo hacklaben, kultur etxeen eta klusterren arteko hibridazioa.\njarrai gaitzazu Twitterren @wiki_toki\nedo etor zaitez Harrobi Plazara, 5 – 2. – 48003 Bilbo\n← THE TORTIL IS PREST (Euskara Maitasunetik, Mesedez ;) itzulketa\nWIKITOKI Elkasorkuntzarako Laborategia, HANS SAUER 2018 Sariaren FINALISTA “Etorkizunak Diseinatzen. Laborategi Sozialak Europan” →\nOne thought on “ELKARSORKUNTZA EGONALDIAK WIKITOKI 2018 – 2 egonaldi deialdi ireki – Deialdiaren epea 2018 Urtarrilak 31”\nPingback:\tNortzuk estreinatuko dituzte WikiTokiko 2018 Elkarsorkuntza Egonaldiak? – Wikitoki


Mireia Gabilondoren 'Mugaldekoak' filma: egubakoitzetik aurrera zinema aretoetan - Debagoiena - Goiena.eus\nMireia Gabilondoren 'Mugaldekoak' filma: egubakoitzetik aurrera zinema aretoetan\nArantzazu Ezkibel Galdos 2011-03-18 16:34\nGaur estreinatuko dute 'Mugaldekoak' filma Euskal Herriko hiriburuetan eta baita Bartzelonan eta Madrilen ere. Mireia Gabilondo bergararra ibili da aktore eta zuzendari lanetan filmean. Gabilondoz gain, Fernando Bernues ere zuzendari lanetan ibili da.\nTentazioak eta EITBk ekoitzi dute gaur estreinatuko den filma. II. Mundu Gerrara eta Comete sarearen historia nahiko ezezagunera hurbilduko ditu ikusleak lan berriak. Iparraldea, Nafarroa eta Gipuzkoaren arteko mugan, herri txiki batean gertatutako benetako istorioan oinarrituta dago filma. Familia batek Alemaniako frontean eroritako hegazkin-gidariak jaso eta Ingalaterrara itzultzen lagunduko die. Horretarako, helburu arriskutsua duen sare klandestino batean nahastuko dira. Ahalegin horretan, Pirinioak zeharkatu beharko dituzte.\n2009ko udan grabatua\nFilma 2009ko udan grabatu zuten. Hasiera batean, filma izango zena grabatu zuten, eta ondoren, beste 13 kapitulu gehiago grabatu zituzten; telebistan eskaini zuten telesaila, hain zuzen.\n"Espainiako gerra bukatu berri, hemen gerra ondorengo garaian sartuta geunden. Momentu historiko berezi hartan jende askok lagundu zien Ingalaterrako hegazkin-gidariei euren herrira itzultzen. 800 bat lagun izan ziren, eta film honen bitartez omenaldi txiki bat egin gura diegu", azaldu du Mireia Gabilondok.\nIkusleak animatu gura ditu\nFilma euskaraz, gaztelaniaz, ingelesez eta frantsesez grabatu dute. Gabilondok ikusleak animatu gura ditu: "Lehenbailehen joan daitezela zinemara, bestela filma kendu egingo dute karteldegitik".


Europa begiz jota | Kirola | Berria\nIñaki Williams, baloia kontrolatu nahian, Alavesen aurkako derbian. MARISOL RAMIREZ / FOKU Tamaina handiagoan ikusi\nEspainiako Lehen Mailako sasoi honetako zazpigarren postuak aukera emango du Europa ligako atariko kanporaketak jokatzeko. Lau euskal taldeek ibilbide oso ezberdinak izan dituzte sasoian, baina, hiru jardunaldiren faltan, denek dute sailkatzeko aukera.\nATHLETIC (50 PUNTU)\nBere esku dauka\nAbenduan pentsaezina zena pauso batera dauka talde zuri-gorriak. Bost hilabeteren buruan, mailari eusteko borrokan egoteari utzi, eta Europan sartzeko borrokan ondo kokatu da Gaizka Garitanoren taldea. Denboraldi hasierako zailtasunak aintzat hartuta, arrakasta itzela izango litzateke Athleticentzat sailkapenean egun duen zazpigarren postuari eustea. Txapelketa amaitzeko hiru jardunaldi falta direla, hiru punturen aldea ateratzen dio sailkapenean gertuen duenari, Alavesi. Alde ona da, baina ez erabakigarria. Talde zuri-gorriak puntu gehiago pilatu beharko ditu saria lortu ahal izateko.\nBaina ez du egutegi erraza: aurrean izango dituen aurkari guztiek zerbait izango dute jokoan. Valladolid eta Celta mailari eusteko borrokan dabiltza buru-belarri. Ikusi besterik ez dago zenbat puntu ari diren irabazten azken jardunaldietan Lehen Mailan jarraitzeko lehian dauden taldeak. Sasoia amaitzeko, berriz, Athleticek Sanchez Pizjuan bisitatuko du. Sevilla beti da aurkari zaila, eta are gehiago etxean aritzen denean. Gainera, Joaquin Caparrosen taldeak Txapeldunen Ligarako sailkatzea izan dezake jokoan. Athleticek maila ona erakutsi beharko du daukan lekua mantentzeko, baina, era berean, gauzak ondo eginez gero, seigarren postua ere lor lezake, Valentzia bi puntura baino ez baitauka. Azkenean zazpigarren postua lortuko balute, jokalari zuri-gorrientzat ez litzateke traba izango denboraldi-aurrea astebete lehenengo hastea eta uztailean kanporaketa jokatzea. Gurago dute hori abuztuan lagunartekoak jokatzea baino.\nALAVES (47 PUNTU)\nEz du amore eman gura\nAlaves bere onera itzuli zen San Mamesen jokatutako derbian. Denboraldi guztia onenen artean pasatu ostean, azken asteetan aldrebestu egin da giroa taldearen inguruan. Batetik, kirol emaitzak apalak izan dira; ondorioz, Europako postuetatik gertu baina kanpoan dago taldea azken asteotan. Bestetik, Abelardo Fernandezek Gasteizen segitzeari uko egin izanak giroa gaiztotu du. Klubeko agintariek gogor egin dute entrenatzaile espainiarraren kontra. Eta, gainera, Iraultza 1921 jarraitzaile taldearen inguruan egon diren arazoek ere ez dute mesederik egin. Haiek, hala ere, konpondu egin dira, eta Iraultza 1921 Mendizorrotzan izango da bihar, Realaren aurkako derbian. Taldea gainbeheran zegoela zirudien, baina Athleticen kontra emandako itxura onak indartu egin du gasteiztarren fedea. Hurbil dute Europarako postua, eta gertu daude azken ahalegin bat egiteko. Ildo horretan, denboraldiko azken derbia erabakigarria izan daiteke. Ondoren, Mestalla bisitatuko du, azken jardunaldian Girona hartu aurretik. Beraz, Athletici gertatzen zaion legez, litekeena da Alavesek ere hiru aurkariek jokoan zerbait dutela lehiatu behar izatea. Alavesentzat denboraldi bikaina biribiltzea izango litzateke Europarako sailkatzea. 2001-02ko sasoian sailkatu zen azkeneko aldiz.\nREALA (44 PUNTU)\nDena irabazi, eta zain egon\nRealak emaitza bolada txar bati amaiera eman zion Getafe mendean hartuta. Anoetan denboraldiko ezusteko nagusia mendean hartzeak badu meritua, baina zaleak ez daude gustura taldearen lanarekin; gehiago espero zuten. Halere, taldeak ez du azken hitza esan. Beste talde batzuen emaitzen menpe dago, baina, azken bederatzi puntuak irabaziz gero, bete-betean sar daiteke zazpigarren postuaren lehian. Alde horretatik, Alavesentzat garrantzitsua bada biharko derbia, zer esanik ez Realarentzat. Irabazi ezean, aukera barik geratuko da. Txuri-urdinen azken kontrarioak hauek izango dira: Real Madril, etxean, eta Espanyol, kanpoan.\nEIBAR (43 PUNTU)\nRealak zail badauka, Eibarrek ia ezinezko du. Azken hiru partidak irabazi beharko lituzke, eta beste talde askok kale egin beharko lukete. Beraz, esan daiteke eibartarrak lehiatik kanpo daudela. Hala ere, ona izan da taldearen sasoia. Aurretik dituen beste talde askok baino joko hobea egin du txapelketaren zati handi batean.


José María Asua. Ingeniaritza Kimikoko katedraduna: Ideiak saltzea da gure negozioa - Euskonews\nDonostiako Ibaetako unibertsitate-kanpusaren ondoan dago Polymat. Bertara joan eta José María Asuak bere bulegoan hartu gaitu. Dokumentuz gainezka dagoen mahaiaren inguruan eseri gara, eta alboan daukagun arbelean letra multzoak daude marraztuta, euren arteko lotura eta guzti. Asua doktorea umoretsua da. Ondo ezagutzen dituen gaiei buruzko baieztapen borobilak eta umore fina uztartzen ditu solasean. Donostiar ere sentitzen da, maiteminduta dago patua antolatu zion hiriaz. Solasaldi interesgarria izan dugu berarekin.\nZoriontsu izan dadila Bakean bizi den gizartean. José María Asua (Zaratamo, 1953) Euskal Herriko Unibertsitateko Ingeniaritza Kimikoko katedraduna da, baita Material Polimerikoen Institutuko (POLYMAT) zuzendaria ere. Zaratamon jaio zen, 1953an. 1975ean, Zientzia Kimikoetan lizentziatu zen, eta 1978an, doktoratu egin zen, Zaragozako Unibertsitatean. 1978an, Donostiako Zientzia Kimikoen Fakultatean sartu zen, eta han, Polimerizazio Erreakzioaren Ingeniaritzako irakaskuntza- eta ikerketa-programa bat garatzeaz arduratu zen. Oinarrizko ikerketa-jarduera egin zuen, industriaren aldetik garrantzitsuak ziren polimerizazio-prozesuetan; izan ere, uretan sakabanatutako polimeroak ekoizteko estrategiak garatu ditu, ezagutzan oinarrituta. Arlo horretan, nazioarteko ospea lortu du Liburu bat argitaratu du, eta beste bi editatu. Horrez gain, 230 artikulu argitaratu eta 45 hitzaldi eman ditu (bai gonbidatu gisa, bai osoko biltzarretan), baita 150 hitzaldi eta poster baino gehiago ere, nazioarteko batzarretan. 4 patenteren egilekidea da eta 33 doktore-tesiren zuzendaria izan da. Polymer Reaction Engineering aldizkariko editorea izan da, eta Chemical Engineering Journal, Macromolecular Materials and Engineering eta Macromolecular Reaction Engineering aldizkarietako argitalpen-batzordeko kidea da. Nazioarteko hainbat batzarretako zientzia-batzordeko kidea izan da, eta NATO Advanced Study Institute bateko zuzendaria. Doktoratu osteko egonaldia egin zuen Liejako Unibertsitatean (Belgika), eta urte sabatikoak eman ditu Lehigh-eko Unibertsitatean (AEB), Fulbright bekaren bidez, eta Waterlooko Unibertsitatean (Kanada), irakasle bisitari. Halaber, irakasle bisitaria da Lovainako Unibertsitate Katolikoan (Belgika) eta Dortmundeko Unibertsitatean (Alemania). 2005ean, Euskadi Ikerketa saria jaso zuen, Zientzia eta Teknologia modalitatean, eta horrez gain, Rhône Poulenc saria ere eman zioten, Teknologia Garbien arloan. Jakiunde, Eusko Ikaskuntzaren Zientzia, Arte eta Letren Akademiaren kide da. Asua irakasleak ahalegin handia egin du unibertsitatearen eta industriaren arteko harremanak bultzatzen. 30 industria-proiektutik gora zuzendu ditu eta Europako eta Ameriketako Estatu Batuetako zenbait enpresatako aholkularia da.


Ekintzailetasunaren aldeko ingurunea - Euskonews\nLehiakortasunerako Euskal Institutuaren zuzendari akademikoa\nJoan den mendeko erdialdean ekonomialariak eta politikariak enpresa eta korporazio handiez arduratzen ziren batez ere. Baina 70eko hamarkadaz geroztik enpresa txiki eta ertainen garrantziaz jabetzen joan ziren: Berrikitan, beste urrats bat eman dute eta haien arreta behinena enpresa berrien sorreran eta ekintzailetasunean jarri da, ekintzailetasun horrek berrikuntzan, ekonomi hazkundean eta enpleguan, besteak beste, izan dezakeen eraginagatik.\nEkintzailetasun aldetik, herri anglosaxoniarretan bezain ongi ez bada ere, Euskal Autonomi Erkidegoa (EAE) garapen ekonomiko bertsuko herri europarren parean dago. Erdi mailako posizio hori, ekintzailetasunari lotuta dauden bi alderditan EAEk duen posizio kontrajarriaren fruitua da: oro har, gutxi dira EAEn abian jartzen diren ekimen berriak; baina abian jartzen diren ekimen horiek, beste herrietan baino luzaroago bizirauten dute eta gutxiagotan porrot egiten dute.\nHerri bakoitzeko ekintzailetasuna herri horretako inguruneak, besteak beste, baldintzapeturik dago. Hots, ekintzailetasun horretan herri horretan dauden azpiegiturek (fisiko, komertzial eta zerbitzukoak), Administrazioaren politika eta programek, finantza-bideek, teknologia transferitzeko bideek, hezkuntza-sistemak, arau sozial eta kulturalek eta merkatuko irekitasunak eragiten dute. Zein da, inguruneko alderdi horien egoera EAEn?\nInguruneko alderdi horietaz balorazio bat izateko, Global Entrepreneurship Monitor (GEM) proiektuaren barruan 40 herri edo erregio baino gehiagoko adituak elkarrizketatuak izan dira. EAEren aldetik nazioarteko proiektu horretan parte hartu duena eta adituak elkarrizketatzen aritu dena Eusko Ikaskuntzako ikerlari-talde bat izan da. Elkarrizketatutako adituen erantzunen arabera, inguruneko ia alderdi guztietan EAE nahiko ongi baloratuta agertzen da: ia item guztietan 10 lurralde hoberenen taldean aurkitzen da. Balorazio hoberena jasotzen duten EAEko inguruneko atalak azpiegiturekin eta Administrazioen politika eta egitarauekin zerikusia dutenak dira. Aldiz, EAEn okerren dabiltzan inguruneko alorrak heziketa eta merkatuaren irekitasuna dira. Hain zuzen ere, EAEn ahulezia nabaria dagoen ekimen berrien abian jartzearekin loturarik handiena duten inguruneko alorrak.\nAdituen balorazioa hau entzuterakoan hainbat jende harritu egiten da, EAEko hezkuntza sistema nahiko ona dela entzun izan dutelako. Ez al dago kontraesanik entrepreneurshipi buruzko adituek emandako balorazioaren eta EAEko hezkuntza sistema orokorraz dagoen hautemate edo pertzepzioaren artean?\nEkintzailetasunari buruzko azterketek ez dute esaten EAEko hezkuntza sistemak ikasleei programaturik dauden edukiak (matematika, historia, fisika, etab.) gaizki ematen dituenik. Ezta urrik eman ere. Baina entrepreneurshipeko adituen ustez, hezkuntza sistema ez da behar hainbat arduratzen ikasleengan hainbat balore garatzen (enpresa-izpiritua, sormena, norberaren ekimenak, autosufizientzia, arriskuak hartzeko ausardia...) eta ezta enpresaren sorrerarekin lotuta dauden hainbat jakite transmititzen (merkatu-ekonomia baten hastapenak, enpresa bat sortzeko pausuak...). Laburbilduz, EAEn ekintzailetasuna gehien galarazten duten inguruneko alorrak hezkuntza eta trebakuntza eta arau sozial eta kulturaletan dira. Horietan gaude gaizkien beste herrien aldean. Dena den, itxaropen pixka bat emateko, esan dezagun gure agintariak horretaz konturatzen hasi direla eta ahulezia horren kontra hainbat neurri hartzen hasiak direla. Hain zuzen ere, GEM proiektuak EAErako egindako lehenengo txostenetik laster, urrian, agertzera doanera hobekuntza nabari bat sumatzen da EAEko adituek alor honi ematen dioten balorazioetan.


Txikitasunean handiak - Bizkaiko Hitza\n2019, apirilak 19 Albisteak, Asteko Gaiak, Bizkaia, Ekonomia 516\nGernika-Lumoko Allende Salazar ikastetxeko jantokian Busturialdeko produktuak kontsumitzeko aukerak batu zituen bost nekazari, orain lau urte. Diseinu berezituak eta bakarrak egiteko nahiak bultzatuta hasi zen Nora Cucurull bermeotarra txapel pertsonalizatuak egiten, eta artisau garagardoa ekoizteko abagunea zelakoan sortu zuten Boga kooperatiba, Mungian.\nBusturialdeko nekazariak batzen ditu JanTokikoa elkarteak; Bermeoko sortzaile baten diseinuetatik abiatuta, Bizkaiko beste sortzaile batzuen produktu esklusiboak saltzen ditu Uhaina markako dendak; eta garagardogile bilakatu den garagardozale talde batek sortu du Boga kooperatiba.\nBogako marketing eta salmenten arduraduna da Urtzi Ugalde, eta kooperatibako sortzailea ere bada. “Mundu mailan eta Europan artisau garagardoaren merkatua suspertze fasean zegoela ikusten genuen, eta horren eragina heldu zitaigun, batez ere Katalunia aldetik. Orduan ikusi genuen aukera Euskal Herrian ere guk gure aletxoa jartzeko. Garagardo marka propio bat merkaturatzeko”, azaldu du.\nLagun artean garagardoa egiten zuen taldetxo bat zenak bere baliabideak landu eta lanpostuak sortzeko aukera ikusi zuen. Hala, 2014ko apirilean sortu zuten Boga, eta bost urte bete berri ditu. Urteurrena ospatzeko, jaialdia egin zuten apirilaren 5ean, kooperatiban bertan, eta aurrerantzean inguruan haren marka ezagutzera emateko baliatuko duten taprooma inauguratu zuten. “Jendea erakartzeko baliabidea da, gu ezagut gaitzaten. Taberna eta denda txiki bat da, fabrika barruan, eta ostiraletan irekiko dugu, kultura zein gastronomia ekitaldiak antolatzearekin batera. Marka ikuspegitik, garagardoaren kultura zabaltzeko modu bat da, eta bisita gidatuak ere egingo ditugu”, azaldu du Ugaldek.\nBost urteko ibilbidean, Bogak izan duen eboluzioarekin pozik daude kooperatibako kideak. Produktuak garapena izan du, lan orduak eta soldatak duintzen joan dira, eta lantaldea handitu eta egonkortu dute.\nLurrak ematen dituen elikagaiak dira, halaber, JanTokikoa elkartearen lehengaia. Baserritarrak dira, eta, haiei esker, Gernikako Allende Salazar herri ikastetxeko ikasleek tokiko eta sasoiko produktu naturalak jaten dituzte gaur egun. Gurasoen ekimenez, proiektu pilotua ezarri zuen Hezkuntza Sailak ikastetxe horretan, eta lau urtean ekinbidea egonkortuz joan da.\nJanTokikoa elkarteko koordinatzailea da Amets Elgezabal baserritarra, eta proiektuan bidelagun du Unai Kintana, duela gutxi arte proiektuaren koordinatzaile izan dena. Antolatuz gero, umeak tokiko produktuekin elikatzeko aukera badagoela diote biek, eta orain arte mantentzeko gakoa planifikazioa izan dela. Zer hobetu behar den ere argi dute: “Harremanak sortu behar ditugu beste ekoizle batzuekin, lehenengo sektorean dabiltzanekin. Hori izango da proiektuak aurrera egiteko gakoa, eta etorkizuna bertoko ekoizleei irtenbidea ematetik bermatuko da. Bertoko lekuetan bertoko produktuei irtenbidea ematetik, hain zuzen: ikastetxeetatik hasi, eta zaharren egoitzetan, tabernetan, jatetxeetan…”. Ekoizleen arazoa da askotan ez dakitela nora joan saltzera. “Plaza daukagu astelehenetan Gernikan, baina bertan salmenta ez dago bermatuta”.\nAlde horretatik, JanTokikoa eta eskola jantokiak ekoizten dituzten produktuak saltzeko sekulako aukera dela diote. “Kantitate handiak eskatzen dizkigute eta salmenta bermatuta dugu”. Beraz, balorazio ona egin dute nekazariek: “Kalitatezko produktuak ekoizten ditugu, gainera”.\nTaldea handitzeko gogotsu daudela diote. Nekazaritza arloan, Busturialdea erreferentea izan dela diote, eta lurra landu nahi dutenei bultzada eta erraztasunak ematea ezinbestekotzat jo dute Kintanak eta Elgezabalek. Produktuari bere osotasunean begiratuta, gainera, tokiko ekonomiari laguntzen diote: okindegiak, arrandegiak… denak sar daitezke sarean, eta etorkizuna bermatu. Busturialdean falta dena kanpotik ekartzen dute, baina, betiere, kooperatiba ekologikoekin lankidetzan.\nBeste arlo eta maila batean, baina sarea sortu du Uhaina marka gidatzen duen Nora Cucurull bermeotarrak ere. Txapelak diseinatzen hasi zen, eta marka propioa sortu du. Bermeoko alde zaharrean du tailerra, eta denda ireki du. Bere txokoan, beste sortzaile batzuen produktuak ere salgai ditu; denak emakumezkoak. “Nire nahia da errepikatu ezin diren diseinuak sortzea, bereziak, nire markarekin”.\nTxapelez gain, mihiseak, kotoi organikoarekin egindako kamisetak, jantziak, jertseak, poltsak edota diru-zorroak sortzen ditu: “Pertsonaliza daitekeen edozer gauza”. Eskuz egiten ditu, eta horregatik dira bereziak, bakarrak direlako. “Esklusibotasuna eman nahi diot bezeroari”.\nEkintzailea izatea ez da erraza, baina beraien kabuz aurrera egiteko gaitasuna badutela erakutsi dute Bogak, JanTokikoak eta Uhainak. Cucurullek dioenez, “sormenak ez dauka adinik. Ez da erraza, baina gustukoa baduzu esfortzua ez da horren handia ere”. Inori begira egon gabe, pausoa ematera ausartu behar dela diote ekintzaileek. Norberaren betetasuna asko da, baina tokiko ekonomiari egiten dioten ekarpena ere nabarmendu dute ekoizleek. “Enpresa txikiak gara, aurrekontu txikiarekin eta hastapenetan gaude. Baina herriari gure ekarpena egiten diogu”.\nBoga kooperatibako Urtzi Ugaldek ere bost urteotan beraien produktuak jalgi dituen datuak aipatu ditu. “Iaz, 80.000 litro garagardo salduta itxi genuen urtea. Enplegu zuzenen eta ez-zuzenen artean, horrek esan nahi du hamabost bat lanpostu sortu ditugula. Gure eraginez, hamabost pertsona enplegatu ditugu. Aztik egin zigun inpaktu ekonomiko eta sozialari buruzko txosten bat, eta horretan jaso ditugu datuak. Oso positiboa da guretzat. 160.000 euroko ekarpena egin diogu Ogasunari, eta gure ekoizpenak 220.000 euroko balio erantsia eragin zion Euskal Autonomia Erkidegoari. Beraz, alde horretatik oso pozik gaude. Orain, horri eustea tokatzen da”.\nIngurukoa eta ingurumena zaintzen\nModa jasangarria da Nora Cucurull diseinatzaile bermeotarrak bultzatzen duena. Hori da bere produktuak egitean darabilen filosofia. Horretarako, bere diseinuetan kotoi organikoarekin egindako arropak erabiltzen ditu: kamisetak, zorroak edota jantziak egiten ditu, besteak beste.\nEsklusibotasuna ere badu helburu sortzeko orduan. Eta diseinu pertsonalizatuak ere egiten ditu. Jendeak badaki esklusibotasuna eta ingurumenarekiko errespetua balio erantsiak direla, eta, hein batean, horren bila dabiltzala uste du Cucurullek. Hala ere, bermeotarrak dio askok ez dutela ulertzen: “Kontsumitzeko eta erosteko ohiturak aldatzea da asmoa. Alegia, denek produktu bera ez erostea, baina, batez ere, behar ez duzun gauzarik ez erostea, eta, erosten duzun heinean, ekologikoa izan dadila, ez kutsakorra”.\nIraunkortasuna da, baita, Bogaren balioetako bat. Elkartegintzatik zetozen kooperatibaren sortzaileak, burujabetza eta elikadura sozialarekiko sentsibilitate handi batekin. Gastronomiak eta kalitateak jasangarritasunari lotuta joan behar dutela uste dute garagardogileek. “Balio horiei lotuta ikusi genuen gure produktua, hor izan zezakeela lekua. Horregatik Boga izena, euskal gastronomia, kultura eta kirolarekin lotutako hitz sinple eta laburra”. Arraun egitea, taldean egitea, kooperatibaren metafora ere badela diote.\nHorrez gain, tokiko ekonomiarekiko ardura ere badu Boga markak. Hemengo lehengaiak erabiltzearen alde egiten dute. “Ez da propioki guk egiten dugun gauza bat, baina elikadura burujabetzan nahiko zentratuta daukagu geure burua, eta, elkarlan orokorrago bat aipatzearren, euskal garagardogileen elkarteko kide ere bagara”, aipatu du Ugaldek.\nElkartegintzan ere ari da Jan-Tokikoa, eta tokiko elikagaien kontsumo arduratsua bultzatzen du. Tokian tokiko eta sasoian sasoiko produktuen alde egiteko eskatu du elkarteak.


Casper (filma) - Wikipedia, entziklopedia askea.\nCasper, 1995eko Brad Silberling estatubatuar zinema zuzendariak zuzendutako fantasiazko komedia film bat da. Seymour Reit eta Joe Oriolo komikigileek sortutako Casper the Friendly Ghost (Casper Mamu Lagunkoia) komikian oinarritua dago.\nJames Hornerren filma\nkomedia dramatikoa, fantasiazko filma, haurrentzako filma, film komikoa, ghost film (en) eta family film (en)\nCasper the Friendly Ghost (en)\nBrad Silberling (en)\n[[Kategoria:Brad Silberling (en) zuzendutako filmak]]\nJoe Oriolo (en)\nSeymour Reit (en)\n[[Kategoria:Joe Oriolo (en) idatzitako filmak]]\n[[Kategoria:Seymour Reit (en) idatzitako filmak]]\nJoe Alaskey (en)\nMalachi Pearson (en)\n[[Kategoria:Joe Alaskey (en) antzeztutako filmak]]\n[[Kategoria:Malachi Pearson (en) antzeztutako filmak]]\nSteve Waterman (en)\nColin Wilson (en)\n[[Kategoria:Steve Waterman (en) ekoitzitako filmak]]\n[[Kategoria:Colin Wilson (en) ekoitzitako filmak]]\nHarvey Films (en)\n[[Kategoria:Harvey Films (en) ekoitzitako filmak]]\nMichael Kahn (en)\n[[Kids' Choice Award for Favorite Movie (en) ]]\nHonako jarraipenak izan zituen: Casper: A Spirited Beginning (1997), Casper Meets Wendy (1998), Casper's Haunted Christmas (2000) eta Casper's Scare School (2006).\nCrittenden (Cathy Moriarty) andreak bere etxaldean bizi diren mauak usatu ditzan Harvey (Bill Pullman) doktorea kontratatu du. Stretch, Stinkie eta Fatso (Joe Nipote, Joe Alaskey eta Brad Garrett) mamuek ez dituzte hilkorrak etxean jasaten eta beren umore beltzak gizaki ausartenak ere aldeginerazten ditu. Beren hiloba Casper berriz (Malachi Pearson), bere osabez nazkaturik dagoen mamu zintzo eta jatorra da. Harvey etxaldean Kat (Christina Ricci) alabarekin aurkeztuko da, nerabe ameslaria. Laister, bera eta Casper lagun egingo dira, nahiz eta elkarren artean komunikatzeko arazoak izan. Jende guztiak Casperrengandik ihes egiten du, mamua baita; baita Katengandik ere, bere aitaren lanbidea zein den ohartzen direnean. Mamua eta neska gaztea bere senideekin gatazkan bizi diren arima bikiak dira.\nBill Pullman: James Harvey doktorea\nChristina Ricci: Kathleen "Kat" Harvey\nMalachi Pearson: Casper (ahotsa)\nCathy Moriarty: Carrigan Crittenden\nBen Stein: Rugg\nJoe Nipote: Stretch (ahotsa)\nJoe Alaskey: Stinkie (ahotsa)\nBrad Garrett: Fatso (ahotsa)\nAmy Brenneman: Amelia Harvey\nDevon Sawa: Casper (giza itxura)\nGarette Ratliff Henson: Vic DePhillippi\nJohn Kassir: Kriptako zaindaria\nBrock Winkless: Kriptako zaindariaren panpinaren mugimenduak\nDon Novello: Aita Guido Sarducci\nJohn Kassir: K (ahotsa)\nDan Aykroyd: Raymond Stantz (krediturik gabe)\nAzken aldaketa 2 iraila 2020(e)an, 13:56(e)tan\nOrriaren azken aldaketa: 2 iraila 2020, 13:56.


2019-04-11 - Urola Kostako Hitza : Urola Kostako Hitza\nAzkoitian hasi dira Korrikaren etorrera ospatzen\nKorrika Txikia bertan behera utzi dute eguraldiagatik, baina dozenaka ikaslek parte hartu dute plazan egin duten festan.\nSalbatore Mitxelenaren omenezko murala berriz margotuko du Xabier Egañak\nDuela 38 egindako muralari itxura berria emango dio Xabier Egaña artistak. Salbatore Mitxelenaren omenez, "sinbologia desberdina" erabiliko du bere lan berrian.\nAldundiak Zarautzen babestutako proiektuak bisitatuko ditu gaur Markel Olanok\nGipuzkoako Foru Aldundiak diruz lagundu ditu Zarauzko Udalak abiatutako hainbat proiektu, hala nola, Errotaberri industrialdeko edota Aldapetako lanak. Markel Olano Diputatu nagusiaren arabera, "funtsezkoa" da instituzioen arteko "elkarlana bultzatzea". Gaurko "erakunde bisitaren" barruan, Errotaberriko enpresekin bilduko dira udaleko eta aldundiko ordezkariak.\nLekukoari heltzeko prest\nApirilaren 4tik Euskal Herriko hamaika txoko zeharkatu ostean, bihar iritsiko da Korrika Urola Kostara. 08:30 inguruan Azkoitira iritsiko da eta goiz osoa emango du eskualdeko herrietan barrena.\nIrailaren 16an hasiko da presoen babes taldetako kideen aurkako epaiketa\n"ETAren espetxe frontea" osatzea leporatuta, 47 lagun epaituko dituzte Espainiako Auzitegi Nazionalean, eta tartean dira Urola Kostako hiru herritar: Eneko Ibarguren azpeitiarra, Nagore Garcia zumaiarra eta Ainhoa Baglietto zarauztarra. Fiskalak zortzi eta 21 urte bitarteko espetxealdiak eskatu ditu auzipetu guztientzat.\nEspainiako eskubaloi txapelketako lehen fasea jokatuko dute asteburuan Pulpo eta Zarautz taldeetako jubenilek\nZarautzek bi talde izango ditu lehian. Neskak Granollersen (Katalunia) jokatuko dute, eta mutilek, berriz, Sant Joan Despín (Katalunia). Zumaiarren kasuan, mutilak iritsi dira fase horretara eta etxean jokatuko dute.\nHiru Txirlo bolo txapelketako kanporaketa jokatuko dute larunbatean, Azkoitian\nFloreagako bolatokian jokatuko dute kanporaketa, 17:00etan hasita. Momentuan bertan eman beharko da izena.\nArgia eta kolorea izango dituzte hizpide Zarauzko Photomuseumen\nArtista desberdinek koloreak eta argitasuna nola landu dituzten aztertuko dute aste honetako Gela saioan. Horretarako, arkitektura adierazpenak zein margolanak izango dituzte kontuan.\nPako Aristi: "Inportantea da diskurtsoaren monopolioa arrakalatzea"\n'Parot doktrina' baliogabetzearekin batera kartzelatik atera ziren ETAko militanteetako bat da Rosa, Pako Aristiren azken nobelako protagonista. 'Rosa itzuli da'-n, haren begietatik begiratu dio idazleak "deseraiki" egin den mugimendu soziopolitiko bati. 'Berria' egunkarian Aristiri egindako elkarrizketa argitaratu dute gaur.\nEguraldiagatik, bertan behera utzi dute Azkoitiko Korrika Txikia\nKorrika Txikia ez egitea erabaki dute AEK-k eta herriko hiru ikastetxeek. Dena den, Korrikaren mezua irakurriko dute, eta txokolatadaz gozatu ahalko dute gaztetxoek. Ondoren, dantzarako, bertsotarako eta kanturako tartea izango da.\nBanatu dituzte Zumaiako San Telmo literatur lehiaketako sariak\nHerriko gazteek maila ona erakutsi dute ipuin, bertso, olerki eta ahozkoen mailan.


Erroetara itzulitako «artisauak» - Kultura - Berria\nHamalau kantu biltzen ditu, tradizionalak zein berriak\nJamixel Bereau, Thierry Biskari eta Xan Errotabehere, atzo, Donostian, San Telmo museoan, diskoa aurkezten. J.C. RUIZ / ARP\nMadonnaren MDNA nazioarteko biran parte hartu ondoren, orduan jasotako ospea baliatu eta 2013an asmo handiko disko bat grabatzea erabaki zuten Thierry Biskarik, Xan Errotabeherek eta Jamixel Bereauk, Kalakan taldea osatzen duten hiru musikariek. Baina ez ziren gustura sentitu ahalegin hartan: batetik, nekatuegiak zeuden biraren ostean; bestetik, jabetu ziren ikuspegi musikaletik hartu zuten bidea ez zela egokia. Presak alde batera utzita, bi urteko prozesu baten ondoren, planteamendu musikaletan «betiko erroetara» itzuliz osatu dute Elementuak diskoa (Txalap'art), hamalau kantuz osatua, tradizionalak batzuk, berriak besteak.\n«Urtebete eman genuen alimaleko jet lag batean», adierazi du Jamixel Bereauk, MDNA biran egindako lana gogoratuz. Zazpi hilabetez 88 emanalditan parte hartu zuten Madonnarekin, tartean oso bidaia luzeak eginez. Horrez gainera, diskoa grabatzeko 2013ko lehen ahalegin handinahi hartan, kantuetan «ahots gehixeago eta musika tresna gehixeago» sartzen hasi ziren, kantuak modu konplexuagoan lantzen, Bereauk dioenez, eta emaitza ez zuten gustuko izan. «Jabetu ginen kantu haiek ezin izango genituela zuzenean eman hirurok, musikari gehiagoren laguntzarik gabe». Okerreko bidetik zebiltzala iritzita, erabaki zuten disko berriaren planteamendua errotik aldatzea: batetik, presarik gabe egitea erabaki zuten; bestetik, taldearen betiko izaerara itzultzea, kantuak sinpleago eginez, konplexuagoa egin beharrean «fintzen» ahaleginduz. Bereau arduratu da batez ere horretaz, kantuen moldatzaile lanetan.\nGaur egun «artisauak» direla ohartuak dira Kalakaneko kideak, Biskarik adierazi duenez. Ideia hori berenganaturik grabatu dute Elementuak diskoa, eta halaxe egingo dute lan aurrerantzean ere. Horrez gain, xehetasunak zaintzearen garrantziaz jabetzeko aukera ere eman die Madonnarekin izandako esperientziak.\nBereterretxen kantorea, Ikusten duzu goizean, Montebideoko berriak eta halako kantu tradizionalen ondoan —horietako bi aurreko diskoan ere grabatuak, nahiz eta orain beste molde batez emanak izan: Kantuz eta Sagarra jo!—, Pierre Bordazarre Etxahun Iruri-ren Ama Euskadi eta Lo hadi aingüria aurkituko ditu entzuleak diskoan, baina baita taldeko kideek sortutako doinu berriak ere. Hiru taldekideen ahotsez gain, askotariko perkusio tresnak entzuten dira diskoan —txalaparta barne—, albokaz, txirulaz eta organo indianoaz gain.\nHautatu dituzten kantu zaharrak «oihartzun bat» dutelako hautatu dituzte, «lotura bat gure garaiarekin, gaur egun bizi dugunarekin», Bereauk azaldu duenez. «Bereterretxen kantorea-k, adibidez, XV. mendeko istorio bat kontatzen du, baina gaurkotasun osoa du 2015ean ere, gaur ere badirelako, zoritxarrez, halako dramak eta istorio gogorrak». Montebideoko berriak kantuak herritik kanpora joandakoen gaia jorratzen du, adieraziz joandakoek beti izango dutela lekurik sorterrian itzultzea erabakiz gero. MDNA bira izan zen abentura handiaren ondoko itzulerarekin ere izan dezake loturarik kantuak, Bereauren arabera.\nDiskoa ez da dendetan salgai izango, eta oraingoz taldeak egiten dituen zuzeneko emanaldietan baino ezin izango da erosi. «Kontzertuetan diskoa erosten duen jendeak ez du soilik diskoa erosi nahi», azaldu du Biskarik, hautu hori zergatik egin duten argudiatzeko. «Jakin nahi du zerbait jotzen ditugun danborren edo gainerako tresnen inguruan, edo kantuen inguruan bestela, eta galderak egiten ditu. Maite dugu harreman hori». Nolanahi ere, litekeena da aurrerago taldearen webgunean (kalakan.fr) jartzea salgai.\nApirilak 24: Bilbon, Campos antzokian (On taldearekin, Loraldian).\nMaiatzak 10. Senperen (Herri Urrats).\nMaiatzak 16: Zumarragan, Antio auzoan.


referentziak: Berriro ere struktura lar desegoki identikoa\nPosted by Erramun Gerrikagoitia at 19:59\nF erabil genezake hitz arrotz f dutenetan, eta halaber FF hitzetan zeinek ff duten.\nPH erabil genezake hitz greko eta euskara hutsezkoetan.\nAfin eta zuk zeuk nabaritu dezazun f bilabiala eta f labiodentala proba ezazu ahoskatzen bi hitz hauek:\nAMFORA (m ongi ahoskatuz)\nANFORA ahoskatzen dutenek ANFORA idaztea dute, baina AMFORA ahoskatzen dugunok AMPHORA idazteko zuzen, eskubide eta deretxo osoa daukagu.\nOrduan, F lizate [f] fonemarako.\nEta PH grafiak zer adierazten luke, F bilabiala, P aspiratua, edo biak?\n"Aiphatu" hitza [pʰ] eta "amphora" [ɸ]? Eta "afari" eta "Nafarroa"?\nIl sembla que tu ha ration. AIPHATU beharbada ez da nehon AIFATU ahoskatzen.\nBestalde eta kontutan hartuta ezen euskaldun gehienek problemak dituztela h-ak ongi kolokatzeko eta S, Z eta X-ren arteko diferentzia zein den hautemateko, nire proposamenak ez du euskararako valio.\nMa isto jam ME LA BUFA!\nIo jam ha mi proprie lingua: INTERLINGUA\nEuskaldunen kontuak euskaldunek berek soluziona ditzatela edo ez ditzatela soluziona. Bost axola eta erdi zait.\nBestalde, alferrik litzateke, zeren blog honetan adierazitako guztiekin ipurdia garbitzen baitute.\nOhartu ze titular hortan\ndagoz bi subjektuak lar urrun ganik euren verbuak.\nBatean' subjektu "Oiartzungo Udalak" ganik bere verbua "lortu du".\neta bestean' subjektua "Lakuak" ganik bere verbua "finantzatzea".\nEz al da lar bi aldiz distantzia hori? Zer behar du egin irakule koitaduak zeina aviatzen da tornado hortan?


Aste Santuak direla eta atsedena izan eta gero, ostiral honetan, gure lehiaketak berriz jarriko dira martxan.\nPartida zerrendari begiratu bat botata Gizonezkoen Lehen senior mailako partidak topatuko ditugu. Bertan TAKE-k eta Atletico Sn Sn-k lehen postuetan jarraitzea bilatuko dute. Baina Emakumezkoen eta Senior Bigarren mailan, Gizonezkoen Senior Hirugarren mailan eta Partaidetzako Emakumezkoen Junior mailan ere izango dugu zerekin gozatu.\nHorretaz gainera, errendimenduzko Junior partidak ere izango ditugu, bai emakumezkoetan eta baita gizonezkoetan ere. Gizonezkoetan Askatuakek Oiarso garaitzea bilatuko du, porrota ezagutu gabe jarraitu ahal izateko; beste multzoan, bien bitartean, Saski Axularrek atsedena izango du eta beraz, Atletico Sn Sn-k Easo Igeldoren kantxan irabaziz gero, sailkapenean harrapatu egingo luke. Emakumezkoetan partida politak izango ditugu bi multzoetan. Esate baterako, porrotik ezagutzen ez duten Drunkbat Askatuak eta Bera Beraren arteko lehia, edo beste multzoan, bitik bi irabazi dituen Ordiziaren, eta garaipen bat eta porrot bat batu duen Ostadarren arteko dema.\nBeti bezala, partida guzti hauei, euskal Ligetan eta FEB lehiaketetan gure ordezkariek izango dituzten norgehiagokak batu behar zaizkie.


Estatu Batuetako 70 talde baino gehiagok dagoeneko berretsi dute parte hartzea | Donosti Cup\nLaugarren urtez, Estatu Batuarrak izango dira, Donosti Cup-era talde gehien ekarriko dituen herrialde atzerrita. 80 taldeen langara iritsiko dela iradokitzen da.\n14 de Urtarrila de 2020\n1997an Reno Unibertsitateko taldea, Silverwings-ekoa, Estatu Batuetako ordezkaria izan zen historiako lehen aldiz. Harrezkero, ipar amerikako 300 talde baino gehiago animatu dira Donostiaraino bidaiatzera futbol-esperienzia bizi izateko.\nTalde parte-hartzaileko kopurua era adierazgarrian hazi da azken urteetan, Estatu Batuak parte hartzaile kopuru handiagoan bihurtuz: 2017an 40 talde, 2018an 53 talde eta azken edizioak izena emandako 72 talde, errekor guztiak irabiatzen.\nAurten, izen-emate-hasieraren ia bi hilabete pasa ondoren, jada 72 talde inskribatu dira. Aipatutakoen eta talde|ekipamendu-kopuru handiak erakutsi duen interesaren izen-emate bizkorrak, Estatu Batuek record historiko berria garaituko dutela aurrez ikustea eragiten digu.\nWinsconsin, Washington, Illinois, California, Oregon, New York, Texas, Carolina del Norte, Virginia, Missouri, New Jersey eta Utah izango ditugu, beste batzuen artean, ordezkatuak aurten.\nOrain arte izena emandako talde iparramerikarren % 70 kategoria maskulinoetan lehiatuko da, % 30ek kategoria femeninoetan parte hartuko du berriz.\nEtortzen diren %72 taldeak beste urteetan etorritakoak dira, berriz %28a aurten estreinatuko da txapelketan\nAntolakuntzatik eskerrak eman nahi diegu milaka kilometro egiten dituzten talde guztiei, baita edizio honetarako ongietorria talde estatubatuar guztiei.


Gutxitan aukera legez zin iristeko. Gaur galderari kontuan hartuko dugu: "Nerd - nor da hau". Eta, jakina, gutxiago zin saiatuko da, bera, betiere kasuan beharrezko.\n"Nerd" mediku diagnostikoa gisa\nArgi dago, orduan to "cretin" hitza dator, berehala jendeak bere zentzu lagunarteko uste hori "norbera" edo "lelo" berdina da. Baina batzuetan jendea hitza "lelo" eta "Moron" erabili bere zentzu literalean ere, funtsezko. Beraz, gizon batek larriak desarrollista atzerapenak du da. arrazoi fisiologiko errua guztiak, eta, zehazki hitz egin badugu, tiroideko matxura du.\nBeraz, medikua nerds buruz esan bada, ziurrenik, ez luzatzeko ezpainak irribarre bat sartu, Gaia larria delako. Izan ere, jendeak bihurtu dira hain nerds patu itsu asko du eskatuta buruz hitz egiten ari gara.\nHitz egitea epe bertsio\nBaina jendea urrun medikuntza batetik, entzun du hitza "nerd", agian, nahiz eta bere helbidean. Imajinatu pertsona baten txostena edo edozein proiektu entregatzeko atzerapenak. Baina buruzagiak ez izan munduko adeitsua da. Eta beraz ofizial egoitza dago, eta zuen galdetu:\n- Petrov, non amaitutako proiektua? Non gutxienez aurrerapen txosten bat?\n- Nikolai Ivanovich, ez dela oraindik denbora pentsatu nuen. Ikusiko duzu, atzo emaztea urtebetetzea izan zen ...\n- Peter, esan dit Oraindik nahiko nerd bat, edo itxurak? Zer da emaztearen urtebetetzea?! zure lana galtzen duzu bada, orduan ospatzen oporrak ez da asko! lortu nuen?! Joan. Project arratsaldean beharreko enkargatu edo ez zaudenean bihartik aurrera lanean!\nezezaguna da Petrov ala coped, baina gauza bat ziur dago: bere zorigaiztoko patua lagundu bere ahozko forma hitza "nerd" esanahia ulertzeko. Gizon-witted bat, ergelak - norbaitek eguneratu, eguneroko zentzu nerd behar badu. Edo norbait ez da behar bezala lehenetsi aukerak onak egiteko gai eta lelo bat inpresioa ematen du, baina berak agian ez da txarra pertsona bat eta ez ergela. Baina inguruabarrak, hala nola izan ziren argi txarra adibide batetik Petrov gisa norbaitek. Ez zuen bere burua arazo bat du, zure ustez? Ez guztiak, bere emaztea maite besterik ez zuela, baina baita buruzagia ez azaltzeko. Orain, nerd baten galderari - nor da, hala nola ez gertatzeko. xehetasun batzuk argitzeko izaten jarraitzen du.\nezaugarri Nazionala. Errusiako eta Amerikako film\nBadira interesgarri behaketa bat da. Errusiako movie heroiak gustuko ez, eta, beraz, oso gutxitan erabili hitza erabilera komunean nerd. Eta zergatik? Errusiako belarria delako hitzaren badirudi oraindik atzerritik izateko. Eta gutxi harritu egingo da bat-batean galdetu zion: "? Nerd - nor da hau". Eta bigarren pentsamendu gabe interes bat hartu.\nBarne heroiak bada eta zin, gehiago ezagutzen du "lelo", "lelo" izenak. Izan ere, azken hitza, ere, atzerriko jatorria (grekoa) ren arren, nolabait da Errusiako gizon bat hautematen da errazagoa eta garestiago. Egia esan, Fyodor eleberrian eta baita izeneko "The Idiot". A adimen aldatu "lelo" to "nerd" eta sentitu lortu duzu zure hortzak bezala hondar gainean. Not bear hitza "nerd" arima.\nBeraz, gure filma heroiak zin literario eta ez ere jakin. With dagokionez Mendebaldeko tradizioa, ez Dostoiewski eragina ez da hain handia. Eta, oro har, "nerd" horiek hurbilago gisa. froga dira atzerritik zinema egin dezake. Gutxitan betetzen, gaiztoak madarikazio hori "errusieraz". Azken finean, ez da soilik jatorrizko hizkuntzan, eta hori itzultzaileak ere itzuli, hurrenez hurren, eta "lelo" edo "lelo" ez askotan entzuten, baina "nerd" zavsegda.\nJust, mesedez, ez pentsamendu horiek ikerketa serio bat bezala hartu, behaketa honen oinarria jarri dagoelako sakona esperientzia subjektiboa.\nEta egia da jende orain gutxiago dira galdera eskatuz: "nerd - nor da hau". Word Russian hizkuntzan garaikideko liburuak bidez parte da, baina Mendebaldeko tradizioaren eragina da. Edonola ere, Ivan ergela hurbilago gurekin eta garestiago.\nZergatik egia gaiztoak?\nBa al da bat paradoxa gaietan egia. Adibidez, pertsona osasuntsu bat deitu daiteke nerd bat, eta ez du axola, baina norbaitek haur gaixo edo heldu bati buruz dio gero, berehala jendea kontuan hartuko: ez da bihotza itsusiak dute.\nBeti azkenean moralaren apur bat bezala. joerak Modernoak esaterako, orain jendeak joera leuntzeko ertzak eta ez egia esan dira. Nahiz eta medikua nor da "ume berezia" behatzen, dio atzeratzen zuela garapen fisiko eta psikikoa, eta gauzak deitzeko beren benetako izenak ez luke ausartzen, egia min ematen duelako. idazketa aurrera askoz araberakoa da, kanpoan hartu ahal izango da itxaropena edo dohaintzan. Ona edo txarra - beste galdera bat da.\nOrain, pertsona osasuntsu bat ala deitzen dena den? Guztiak araberakoa egoera, tonua eta solaskide ezaugarri indibidualen gainean. Bada pertsona gabe a zentzu umorea edo gorroto zion, beraz, bere izena, nahiz eta gisa bat txiste bada, hobe da ez estazio rudeness. Oro har, hobeto barbs botatzeko.\nOrain ez dago galderaren zailtasuna izan behar du: "? Nerd - nor da hau". Baina beharrezkoa da arau sinple bat makila ezazu: zer esan buruz eta norekin, orduan ez dago arazorik pentsatu behar duzu.\nMemorandum: zer da, zein bere eginkizuna\nHizkuntzaren funtzio nagusia\nIrakurketaren arauak alemana eta berezitasuna ahoskatua\nNoiz English ikasten hasteko?\nJatorria eta fraseologikoa baten "Jerikoko tronpeta" esanahia\nNola fax bat bidaltzeko ordenagailutik. Nola fax bat bidali eta zer programa erabiltzea\n"90210": aktoreak eta rolak\nAktore Alan Armstrong: biografia, argazkiak. Top filmak\nGreziako Antzerki. Antzerkia historia\nZer koloretakoa da mustarda konbinatuta? Aholkuak estilista, moda irudiak\nClinic "Doctor Laser" Bratislava on: azalpena, zerbitzu eta berrikuspen\nAgudo purulent meningitis. Sintomak, tratamendua, prebentzioa\nEspainiako gutxi ezagutzen Fuerteventura uhartean A\nShabuni "Siberica": nola bereizten dira prezioen kategoria bereko beste funtsekin


Aitzol Udal Euskaltegian matrikulatzeko epea irekita dago, irailaren 22ra arte | Tolosa\nAitzol Udal Euskaltegian matrikulatzeko epea irekita dago, irailaren 22ra arte\n2021/09/08 | Euskara eta Hezkuntza\nEskaintza eta ordutegi aukera zabala egongo da ikasturte honetarako ere, maila ezberdinetara moldatuta: aurrez aurreko taldeak, autoikaskuntza, titulu ofizial guztiak prestatzeko aukera, etorkinentzako ikastaro bereziak eta talde bereziak eskola-umeen gurasoentzat.\nMatrikula Aitzol Udal Euskaltegian egin behar da, 09:30etik 13:00etara eta 16:30etik 20:00etara bitartean. Matrikula egin aurretik txanda eskatu beharko da, euskaltegira deituta edo emailez eskaria eginda.\nTolosar guztiek euskara ikasteko eta hobetzeko duten aukera nabarmendu du Olatz Peon alkateak, eta “euskararen normalizazioan eta sustapenean pausoak ematen jarraitzea ezinbestekoa” dela azpimarratu du, “hizkuntza politika partekatua bultzatuz, elkarlanetik jardunez, indarrak batuta, euskararen alde”.\nDena prest dago Tolosa Aitzol Udal Euskaltegian 2021/2022 ikasturterako ikasleak hartzeko. Irailaren 22ra arteko epea egongo da matrikula egiteko, ohi bezala, ordutegi zabalerekin, tolosar guztiei irekita eta maila ezberdinetako herritarrei bideratuta. Aurrez aurreko taldeak, autoikaskuntza, titulu ofizial guztiak prestatzeko aukera, etorkinentzako ikastaro bereziak eta eskola-umeen gurasoei zuzendutako talde bereziak antolatuko dituzte aurten Aitzol Udal Euskaltegian.\nMatrikulazio epearen irekiera iragarri dute gaur Olatz Peon Tolosako alkateak eta Maixabel Zubillaga euskaltegiko zuzendariak. Peonen hitzetan, “euskararen normalizazioan eta sustapenean pausoak ematen jarraitzeko ezinbestekoa da hizkuntza politika partekatua bultzatzea, eta elkarlanetik jardutea, indarrak batuta, euskararen alde”. Helburu horren baitan sortu da aurten Euskararen Aholku Kontseilua Tolosan, alkateak gogoratu duenez “epe motz, ertain eta luzera begirako hizkuntza politika estrategiak aztertzeko eta zehazteko, hizkuntza beharrei modu egokiagoan erantzuteko eta ohituretan eta, bereziki, erabileran eragiteko”.\n“Herritarrak euskalduntzeko” euskaltegien “ezinbesteko lana” ere nabarmendu du Peonek, Aitzol Udal Euskaltegiak aurtengorako ere prestatu duen “aukera zabala” azpimarratu du. “Horregatik, herritarrak euskaltegian izena ematera animatzen ditut, euskara ikasteko eta hobetzeko aukerarik galdu ez dezaten”. Urtero bezala, aurten ere dirulaguntzak emango ditu Tolosako Udalak: B2 maila bitartean %75eko dirulaguntza, C1ekoei %50ekoa eta C2koei %25ekoa.\n“Euskaraz zabaldu aukerak!”\nHorixe da aurtengo kanpainarako aukeratutako leloa. Zubillagak azaldu duenez, “modu eraikitzaile batean euskarak aukerak zabaltzen dituela adierazi nahi dugu. Zergatik zabaldu euskara? Hedatu, gehitu, ireki, hobetu ... etorkizunaz hitz egiten duelako. Hizkuntza izateaz aparte, kultura bat ezagutzeko modua ere badelako. Horretaz gain, beste hainbat aukera eskaintzen dizkigu: sentimentala, pertsonala, lan aukerak... Hori guztia mahai gainean jartzeko erabiliko dugu gure aurtengo leloa”.\nIazko ikasturteko zalantzak eta ziurgabetasunak gaindituta, aurten ere prest dira Aitzol Udal Euskaltegian “egoerak eskatzen duen modura egokitzeko, segurtasun neurri guztiak hartuta, euskaltegia espazio segurua izan dadin bermatzeko”.\nTolosarrei eta eskualdeko herritarrei zuzendutako eskaintza da Aitzol Udal Euskaltegiarena, eta 16 urtetik gora euskara ikasi nahi duen edonork eman dezake izena: “kanpotik etorritakoek, euskaraz alfabetatu gabeek, jubilatu berriek, merkataritzako langileek, osasun sailekoek, epaitegikoek, Peñascal fundazioko ikasleek, guraso taldeak...”. Euskara ikasteaz gain, agiri ofiziala nahi duen edonork ere eman dezake izena, A1 mailatik hasi eta C2 maila bitartean.\nIkasketa eskaintza zabalaz gain, ordutegi zabala ere eskaintzen du euskaltegiak: 10, 8, 6 eta 5 orduko aurrez-aurreko moduluak goizetik iluntzera, eta autoikaskuntza aukera, eskoletara joan ezin dutenentzat eta ordutegi malguagoa behar dutenei zuzenduta.\nIrailaren 22ra arteko epea\nMatrikula egiteko epea irailaren 22an amaituko da. Matrikula euskaltegian bertan egin beharko da, aurrez aurre, egunero, 09:30etik 13:00etara eta 16:30etik 20:00etara bitartean. Euskaltegira joan aurretik ezinbestekoa izango da aurrez zita hartzea, 943 65 10 06 telefonora deituta edo aitzolue@tolosa.eus helbidera mezu bat bidalita. Bi bide horiek erabili daitezke informazio gehiagorako edo zalantzak argitzeko.